title: Katsastus

text: Suomen melko tiukaksi luonnehdittu katsastusjärjestelmä on osaltaan vaikuttanut siihen, että ajoneuvon tekninen vika on harvoin ollut ratkaisevana syynä liikenneonnettomuuteen.


title: Katsastus

text: Henkilöauton ensimmäinen määräaikaiskatsastus on suoritettava viimeistään 3 vuoden kuluttua käyttöönottopäivästä. Sen jälkeen on vapaavuosi, jolloin sitä ei katsasteta. Vapaavuoden jälkeen katsastus suoritetaan vuosittain. Henkilöauto on katsastettava neljän kuukauden kuluessa ennen auton käyttöönottopäivämäärää.


title: Katsastus

text: Esimerkiksi 13.6.2015 käyttöön otettavaan henkilöautoon


title: Katsastus

text: Ajoneuvojen katsastustoiminta alkoi Suomessa vuonna 1917 kunnallisena toimintana kaupunkien järjestyssääntöjen pohjalta. Vuodesta 1922 lähtien katsastustoiminta oli lääninhallitusten alaista ja osittain toimitusmaksuperustaista. 14. lokakuuta 1922 annettiin asetus automobiililiikenteestä, joka sisälsi ohjeet katsastuksesta ja rekisteröinnistä. Samaan aikaan kirjattiin valtakunnan tasolla ensimmäiset kuljettajan pätevyyttä koskevat säädökset. Suomi on alan uranuurtajia maailmassa.


title: Katsastus

text: Kulkulaitosten ja yleisten töiden ministeriö antoi 30. huhtikuuta 1941 päätöksen, jonka nojalla maa jaettiin eri lääneissä oleviin katsastusalueisiin. Uusi katsastustointa koskeva päätös tuli voimaan 5. huhtikuuta 1948, jolloin katsastusalueita oli 21. Katsastusmiesten lähin esimies oli kunkin läänin maaherra ja ylin valvoja kulkulaitosten ja yleisten töiden ministeriön ylitarkastaja. Kullakin katsastusalueella toimineen katsastusmiehen tehtävänä oli moottoriajoneuvojen katsastuksen lisäksi valvoa alueellaan olevien autokoulujen toimintaa sekä yhdessä Liikkuvan poliisin kanssa liikennettä yleensä. Katsastusmies oli kiertävä virkamies, jonka toimialueeseen kuului useita kymmeniä kuntia. Kuulutus kullakin paikkakunnalla vuosittain pidettävästä ajoneuvojen katsastustilaisuudesta julkaistiin sanomalehdissä. Kun autojen määrä alkoi voimakkaasti kasvaa 1960-luvulla, katsastusmiesten avuksi nimitettiin apulaiskatsastusmiehiä.


title: Katsastus

text: Vuonna 1968 toiminta valtiollistettiin Autorekisterikeskuksen osaksi. Vuoden 1996 alusta toiminta eriytettiin omaksi osakeyhtiökseen Suomen Autokatsastus Oy:ksi. Jo sitä ennen oli vuodesta 1994 lähtien sallittu rajoitetusti yksityinen toiminta. Suomen ensimmäisen yksityinen katsastusasema perustettiin Joutsaan. Vuonna 2003 valtio myi Suomen autokatsastuksen suomalaiselle pääomasijoittajalle ja yhtiön johdolle. Yhtiön nimeksi tuli A-Katsastus Oy. Vuonna 2006 suurimmat katsastajat A-Katsastus Oy ja K1-Katsastajat myytiin ulkomaalaisille pääomasijoittajille. A-Katsastuksen omistajaksi tuli englantilainen Bridgeport Capital ja K1-katsastajien omistajaksi espanjalainen Applus. Näiden yritysten hallussa on noin 70 prosenttia katsastusmarkkinoista. Loppu jakautuu noin 120 pienemmän yrityksen kesken.


title: Katsastus

text: Henkilöauton katsastuksessa vaaditaan auton vuosimallista riippuen muun muassa seuraavaa:


title: Katsastus

text: Vaatimukset eivät koske vanhempia autoja.


title: Katsastus

text: Valtiovalta ei enää säätele katsastuksen hintaa, vaan katsastusyritykset määrittävät itse katsastuksen hinnan kilpailutilanteen ja kysynnän mukaan.


title: Katsastus

text: Katsastuksen hinta koostuu seuraavista tekijöistä (alv. 24 %):


title: Katsastus

text: Katsastustoiminnan vapauttamisen yhtenä tarkoituksena vuonna 1994 oli parantaa autokatsastuksen saatavuutta ja palvelutasoa, kilpailun hillitessä hintojen nousua. Samalla katsastushintoihin lisättiin 22 % arvonlisäveroa. Vaatimuksia päästömittauksineen ja tarkistuksineen on sen jälkeen nostettu, mutta myös hinnat nousivat voimakkaasti vastoin ennakkotoivetta. Vuosina 2002–2008 katsastusmaksu nousi 41,6 %.


title: Katsastus

text: Ratkaisuksi julkisuudessa katsastuksen hintojen nousun hillitsemiseksi on säädetty muun muassa katsastusoikeuksien vapauttaminen korjaamoiden tehtäväksi 1. heinäkuuta 2014 alkaen. Katsastustoimilupalainsäädäntö on sallinut jo sitä ennen korjaamoiden tehdä pakokaasumittaukset, raskaan kaluston jarrusovitukset sekä nopeudenrajoittimen tarkastukset katsastusta varten. Kyseiset palvelut on hinnoiteltu katsastusasemilla ja korjaamoilla samalle tasolle.


title: Katsastus

text: Hintatason nousu on viimeisen kolmen vuoden aikana lähes täydellisesti pysähtynyt, ja jopa kääntynyt laskuun. Katsastusalalle on vuoden 2008 jälkeen tullut yli 50 uutta yritystä.


title: Katsastus

text: Trafi testaa katsastustoimistoja mystery shopping -menetelmällä. Ylen MOT sai käsiinsä vuoden 2015 testitulokset. MOT:n toimittaja kuvaili katsastustoimistojen laatua "uskomattoman surkeaksi" ja arvioi vikojen löytymisen "sattumanvaraiseksi". Testatut katsastustoimistot saivat tulokseksi keskimäärin vain 2,7 pistettä 9:stä (30%). Hylättävä auto pääsi läpi katsastuksista 18 kertaa 38:sta (47%). Vuonna 2015 Trafi peri katsastuksista valvontamaksuina 7,3 miljoonaa euroa, mutta käytti testitoimintaan vain 100 000 euroa.


title: Michael Douglas

text: Michael Kirk Douglas (s. 25. syyskuuta 1944 New Brunswick, New Jersey) on yhdysvaltalainen Oscar-palkittu näyttelijä ja elokuvatuottaja.


title: Michael Douglas

text:
Myös Douglasin vanhemmat ovat näyttelijöitä. Hänen isänsä on Kirk Douglas ja äitinsä Diana Douglas (o.s. Dill). Hänen nuorempi veljensä on Joel Douglas (s. 1947), ja lisäksi hänellä on kaksi velipuolta isänsä ja äitipuolensa Anne Buydensin kautta: Peter (s. 1955) ja Eric Douglas (1958–2004). Velipuoli Eric kuoli 46-vuotiaana heinäkuussa 2004 alkoholin ja lääkkeiden yliannostukseen.
Douglas opiskeli näyttelemistä Kalifornian yliopistossa Santa Barbarassa, josta valmistui vuonna 1968. Hän esiintyi uransa alkupuolella televisiosarjassa "San Franciscon syke" ("The Streets of San Francisco"). Douglas esitti sarjassa Steve Kelleriä vuosina 1972–1976. Hän oli roolistaan kolmesti ehdolla Emmyn ja kerran Golden Globen saajaksi. Tunnettu elokuvanäyttelijä hänestä tuli vuonna 1984 ilmestyneen "Vihreän timantin metsästyksen" myötä. Hän esiintyi elokuvan toisessa pääosassa Jack Coltonina Kathleen Turnerin ollessa Joan Wilder. Elokuvalle tehtiin jatko-osa "Niilin jalokivi", joka ilmestyi vuonna 1985.


title: Michael Douglas

text: Vuonna 1988 Douglas palkittiin parhaan miespääosan Oscarilla suorituksestaan elokuvassa "Wall Street – rahan ja vallan katu". Hän esitti elokuvassa häikäilemätöntä liikemiestä Gordon Gekkoa. Hän on saanut Oscarin myös tuottajana, vuonna 1976 elokuvasta "Yksi lensi yli käenpesän", joka palkittiin parhaan elokuvan Oscarilla. Douglas sai roolistaan Gekkona myös Golden Globen, kategoriassa paras miespääosa draamaelokuvassa, ja on ollut Golden Globe -ehdokkaana myös elokuvista "Ruusujen sota", "Amerikan presidentti" ja "Wonder Boys". Kaupallisesti menestyneimpiä elokuvista, joissa hän näyttelee, ovat olleet "Vaarallinen suhde", "Basic Instinct – vaiston varassa", jonka naispääosaa näyttelee Sharon Stone, ja "Traffic".


title: Michael Douglas

text: Douglas on palkittu vuonna 2004 elämäntyöstään Cecil B. DeMille -palkinnolla Golden Globe -gaalassa ja vuonna 2009 Yhdysvaltain elokuvainstituutin elämäntyöpalkinnolla.


title: Michael Douglas

text: Douglas näyttelee Liberacea elokuvassa "My Life with Liberace" (2013), ja hänet palkittiin roolisuorituksestaan Golden Globella ja SAG-palkinnolla.


title: Michael Douglas

text: Douglas sai kunnianosoituksena urastaan nimikkotähden Hollywoodin Walk of Famelle 6. marraskuuta 2018.


title: Michael Douglas

text: Douglas avioitui vuonna 1977 Diandra Lukerin kanssa, ja heillä on yksi poika. Liitto päättyi eroon vuonna 1995. Douglas avioitui vuonna 2000 häntä 25 vuotta nuoremman näyttelijän Catherine Zeta-Jonesin kanssa. Parilla on kaksi lasta, poika ja tytär. Poika sairastaa dysleksiaa, joka Michael Douglasin mukaan kulkee suvussa.


title: Michael Douglas

text: Douglasilla diagnosoitiin vuonna 2010 kurkkusyöpä, josta hän kuitenkin toipui. Hänellä on ollut myös ongelmia päihteiden kanssa. Douglas paljasti vuonna 2013 valehdelleensa syöpänsä sijainnista ja kertoi kyseessä olleenkin suusyöpä.


title: Ronaldinho

text: Ronaldo de Assis Moreira, joka tunnetaan paremmin nimellä Ronaldinho (s. 21. maaliskuuta 1980 Porto Alegre, Rio Grande do Sulin osavaltio, Brasilia) on entinen brasilialainen jalkapalloilija ja nykyinen poliitikko. Ronaldinho on ollut elokuusta 2007 lähtien myös Espanjan kansalainen. Ronaldinhoa pidetään yhtenä sukupolvensa parhaista pelaajista. Vuonna 2018 Ronaldinho liittyi oikeistopopulistiseen Brasilian republikaanipuolueeseen asettuakseen ehdolle saman vuoden parlamenttivaaleissa.


title: Ronaldinho

text: Uransa alkuvaiheessa Ronaldinho edusti synnyinkaupunkinsa Porto Alegren ykkösseuraa, Grêmiota, josta hän siirtyi Ranskaan Paris Saint-Germainiin vuonna 2001. Muutaman kauden jälkeen Ronaldinho siirtyi espanjalaiseen suurseuraan FC Barcelonaan viiden vuoden sopimuksella 19. heinäkuuta 2003. Siirtokorvaus oli noin 28 miljoonaa euroa. Joukkueen paidassa hän saavutti muun muassa Espanjan mestaruuden vuosina 2005 ja 2006, sekä Mestarien liigan voiton vuonna 2006.


title: Ronaldinho

text:
Sopimuksen ollessa päätöksessään kaudella 2007–2008 Ronaldinhon viimeinen kausi Barcelonassa meni pitkälti loukkaantumisten varjostamana ja hän pelasi kaikkiaan 26 ottelua tehden niissä yhdeksän maalia. Kauden jälkeen alkoivat huhut Ronaldinhon siirtymisestä muualle, kun Barcelonan puheenjohtaja Joan Laporta ilmoitti brasilialaisen tarvitsevan uuden haasteen saadakseen uransa takaisin loistokkuuteen ja ollen näin vapaa siirtymään haluamaansa seuraan. 15. heinäkuuta 2008 italialaisseura AC Milan ilmoitti tehneensä vuoteen 2011 kestävän sopimuksen Ronaldinhon kanssa.
Ronaldinho teki kahdeksan maalia ensimmäisenä kautenaan AC Milanissa. Huhut veivät 30-vuotiasta pelintekijää takaisin kotimaansa sarjaan. Talvella 2011 Ronaldinho siirtyi brasilialaiseen Flamengoon. Hän teki hattutempun 5-4-vierasvoittoon päättyneessä ottelussa Santosia vastaan 27. heinäkuuta 2011.


title: Ronaldinho

text:
4. kesäkuuta 2012 Ronaldinho siirtyi yllättäen brasilialaisseura Atlético Mineiroon Flamengon palkkarästien takia.
Ronaldinho valitsi pelinumerokseen numeron 49, koska numero 10 oli jo käytössä ja hänen äitinsä on syntynyt vuonna 1949. 29. heinäkuuta 2014 Ronaldinho purki sopimuksensa Atlético Mineiron kanssa.


title: Ronaldinho

text: 6. syyskuuta Ronaldinho teki 2-vuotisen sopimuksen Meksikon pääsarjaseura Querétaron kanssa. Ronaldinho kommentoi siirtoa: ""Valitsin Meksikon sen huomion perusteella, jota olen täällä aina saanut. Olen erittäin motivoitunut pelaamaan Querétaron riveissä.""


title: Ronaldinho

text: 12. heinäkuuta 2015 brasilialainen Fluminense ilmoitti tehneensä Ronaldinhon kanssa sopimuksen, mutta purki sen jo kahden kuukauden kuluttua ja ilmoitti syyskuussa 2016 lopettavan kokonaan uransa.


title: Ronaldinho

text: Ronaldinho on edustanut maataan Brasilian jalkapallomaajoukkueessa. Ensimmäisen maaottelunsa hän pelasi 26. kesäkuuta 1999 Latviaa vastaan. Hän voitti maailmanmestaruuden Korean ja Japanin järjestämissä vuoden 2002 MM-kilpailuissa. Lisäksi hän on voittanut maajoukkueessa Copa Américan vuonna 1999 ja olympiapronssia 2008.


title: Ronaldinho

text: Brasilian pudottua odotettua aiemmin puolivälierissä Saksassa järjestetyistä MM-kilpailuissa 2006, joutui maaleitta jäänyt Ronaldinho kotimaassaan median syytösten kohteeksi tehottomuudesta. Brasilian valmentajaksi samana vuonna noussut Dunga ei myöhemmin nimennyt Ronaldinhoa vuoden 2010 MM-kilpailuihin Etelä-Afrikkaan lähetettyyn joukkueeseensa. Ronaldinhoa ei nimetty myöskään vuoden 2014 MM-kilpailuihin.


title: Ronaldinho

text: Kansainvälinen jalkapalloliitto on valinnut Ronaldinhon vuoden jalkapalloilijaksi peräkkäisinä vuosina 2004 ja 2005. Hän oli ehdolla myös vuonna 2006, mutta jäi äänestyksessä kolmanneksi Fabio Cannavaron ja Zinédine Zidanen taakse.


title: Ronaldinho

text:
2013 Uruguaylaislehti El Pais valitsi Ronaldinhon Etelä-Amerikan parhaaksi jalkapalloilijaksi, jossa titteliin olivat ehdolla vain Etelä-Amerikan sarjoissa pelaavat pelaajat.
Hyökkäävänä keskikenttäpelaajana pelaavan Ronaldinhon näyttävä pelityyli juontaa juurensa hänen nuoruudestaan. Tuolloin hän pelasi futsalia ja rantajalkapalloa ja siirsi sittemmin näissä peleissä keskeiset harhautukset ja kikat perinteiseen jalkapalloon.


title: Ronaldinho

text: Ronaldinho seurustelee malli Alexandra Paressantin kanssa. Hänellä on poika entisen tanssijattaren Janaína Nattielle Viana Mendesin kanssa.


title: Ronaldinho

text: Ranskalaisen "France Football" -lehden mukaan Ronaldinho ansaitsi vuonna 2006 kaikkiaan 23 miljoonaa euroa. Summa koostui Barcelonan maksamasta 8,5 miljoonan euron palkasta ja noin 14 miljoonan euron mainostuloista.


title: Ronaldinho

text: Ronaldinho tarkoittaa pikku-Ronaldoa. Myös Ronaldosta käytettiin nimeä Ronaldinho vuoden 1994 MM-kisoissa.


title: Lain kolmas käyttö

text: Lain kolmas käyttö on oppi, joka löytyy luterilaisen kirkon tunnustuskirjoista, yksimielisyyden ohjeessa. Opetuksen mukaan hengellistä lakia on saarnattava myös uudestisyntyneille kristityille eikä vain pakanoille, eli kristitty on lain alla. Tämän opin vastustajat taas opettavat, ettei hengellinen laki kuulu kristitylle, eli hän ei ole lain alla.


title: Lain kolmas käyttö

text: Tunnustuskirjoja laadittaessa vähemmistö luterilaisista jumaluusoppineista (aitoluterilaiset) torjui tämän opetuksen, mutta enemmistö (filippistit) Melanchtonin johdolla sai opetuksen kirjattua tunnustuskirjoihin. Tunnustuskirjoissa onkin maininta, että opetusta ei laitettu tunnustuskirjoihin yksimielisyyden vallitessa. Opista on tunnustuskirjojen mukaan syntynyt kiistaa ""muutamien harvojen teologien kesken"". Siitä lähtien tämä oppi on kuulunut luterilaisuuteen, erityisesti puhdasoppisuuden aikana, mutta myös myöhemmin ortodoksiluterilaisuudessa. Opetuksen vastakohta on antinomismi. Lain kolmannessa käytössä on mukana pelagiolaisuutta.


title: Yliäänikone

text: Yliäänikone tai ylisooninen lentokone on lentokone, joka pystyy lentämään ainakin hetkellisesti vaakalentoa ääntä suuremmalla nopeudella.


title: Yliäänikone

text: Pääosa yliääninopeuden saavuttavista lentokoneista on sotilaslentokoneita. Poikkeuksen tekivät vain kaksi matkustajakonetta, neuvostoliittolainen Tupolev Tu-144 ja ranskalais-englantilainen Concorde, joiden molempien käyttö on taloudellisesti kannattamattomana lopetettu. Koneesta, joka pystyy ylittämään äänivallin vaakalennossa ilman jälkipolttoa, käytetään nimitystä "supercruiser". Tu-144 ja Concorde lensivät useita tunteja kaksinkertaisella äänennopeudella ilman jälkipolttoa. Hävittäjälentokoneet pystyvät yleensä lentämään yliääninopeudella vain muutamia kymmeniä minuutteja.


title: Yliäänikone

text: Yliääninopeudella lentämisen ongelmat alkoivat ilmestyä toisen maailmansodan alussa nopeimpien koneiden siipien ja potkurien lapojen kohdatessa syöksyssä ilman kokoonpuristumisesta johtuvia ongelmia. Paikallisesti virtaus oli ylisooninen. Syntyvä paineaalto aiheutti koneeseen tärinää (buffeting-ilmiö) ja ohjainten tehottomuutta.


title: Yliäänikone

text: Englantilainen hävittäjäkone Hawker Typhoon oli RAF:in koneista se, jossa ongelmaa puitiin eniten. Sen siipi oli 18 % paksu (siipi/jänne), jotta siipeen sopi riittävän lujuuden takaava siipisalko, tarpeeksi polttoainetta ja 4 tykkiä. Amerikkalaisen Mustang-hävittäjän siipiprofiili oli 1930-luvulla kehitetty laminaariprofiili. Vaikka sekin oli paksu, sen paksuin kohta oli paljon taempana kuin Typhoonin siivessä. Spitfire Mk XI lensi nopeudella Mach 0,92 ilman transsoonisen lennon ongelmia – sen siipi oli vain 13 % paksu.


title: Yliäänikone

text: Yhdysvaltain Lockheed P-38 Lightning -hävittäjälentokone kohtasi syöksyssä samanlaisia ongelmia. Koneen korkeusperäsin oli suurella nopeudella syöksyessä hyvin tehoton. Siihen asennettiin ”syöksyjarru” ("dive recovery flap"), jolla muutettiin virtausta jotta ohjattavuus palautui. Toinen amerikkalainen kone, jossa esiintyi suurilla nopeuksilla ilman kokoonpuristuvuusongelmia oli Republic P-47 Thunderbolt. Sekin varustettiin ”syöksyjarrulla” kuten P-38.


title: Yliäänikone

text: Saksalaiset Adolf Busemann ja Albert Betz tutkivat ylisoonista virtausta jo ennen toista maailmansotaa Göttingenissä. Betz ehdotti nuolikulmaista siipeä 1935.


title: Yliäänikone

text: Ylisooninen lento nähtiin niin vaikeaksi, että alettiin puhua äänivallista, joka olisi vaikea murtaa tai ylittää. Lentokoneen vastus kasvoi äänen nopeutta lähestyttäessä (alkaen nopeudella 0,7-0,8 Mach, jolloin ilman kokoonpuristuvuus alkaa näkyä), tiivistysaallot aiheuttivat tärinää ja ohjaamisvaikeuksia, ja siiven painejakauma muuttui niin, että koneen nokka pyrki enemmän alaspäin. Esimerkiksi konekiväärien luodit lähtivät kolminkertaisella äänennopeudella, mutta niissä ja ohjuksissa ei tarvinnut pohtia nostovoimaa ja siitä aiheutuneita momentteja.


title: Yliäänikone

text: Aliääninopeudella lentokoneen siiven painekeskiö on likimain 25 prosenttia (siiven jänteen pituudesta) siiven etureunasta taaksepäin ja siirtyy yliääninopeudella 50 prosentin kohdalle. Tämä saa aikaan muutoksen siihen siiven momenttiin, joka kääntää lentokoneen nokkaa alaspäin. Painopisteen ja aerodynaamisen keskiön välinen etäisyys kasvaa, mikä tekee koneen ohjattavuuden kankeammaksi.


title: Yliäänikone

text: Koneen siipi piti mitoittaa ylisoonisen nopeuden mukaan, mikä suurensi lentoonlähtö- ja laskeutumisnopeutta. Tämän vuoksi tarvittiin pidempiä kiitoteitä.


title: Yliäänikone

text: Siiven profiilin ohuus ja nuolikulmassa oleva siipi vähentävät näitä ongelmia. Eräs keino tehdä suurnopeuslentokone, jolla on siedettävän alhainen nousu- ja laskunopeus, on käyttää kääntyvää siipeä (VG, variable geometry). Tämä on ollut ratkaisuna esimerkiksi MiG-23 ja F-14 -koneissa.


title: Yliäänikone

text: Deltasiipi oli käytössä Alexander Lippischin suunnittelemassa Me 163B Komet -rakettihävittäjässä. Se lensi enintään Mach 0,83 nopeudella. Myöhemmin deltasiipi oli suosittu monissa hävittäjissä, esimerkiksi MiG-21, Mirage ja Draken.


title: Yliäänikone

text: Suurella ylisoonisella nopeudella lentävistä koneista nopein suihkuturbiinilla varustettu kone on SR-71-tiedustelukone. Sen rakenteessa on otettu huomioon merkittävä ilman kitkan aiheuttama rakenteiden kuumeneminen. Rakenteet ovat ennen lentoa kylminä niin väljät, että esimerkiksi polttoainetankit vuotavat. Lentokone on maalattu kuumaa kestävällä maalilla, joka säteilee lämpöä ulos pinnasta mahdollisimman tehokkaasti. Korkean lentokorkeuden takia kone joutuu käyttämään erikoiskerosiinia, jonka haihtuminen alhaisessa ilmanpaineessa ei kasva liian suureksi. Ylipäätään lentokoneet eivät pysty saavuttamaan suurta ylisoonista nopeutta matalalla lentokorkeudella suuren vastuksen takia.


title: Yliäänikone

text: 1960-luvun lopussa ja vielä 1970-luvulla pohdittiin nopeita matkustajakoneita. Boeing luopui näistä kaavailuista ensimmäisenä. Tupolev Tu-144 ja Concorde olivat ainoat, jotka saatiin reittiliikenteeseen asti, näistäkin ensimmäinen lopulta vain alle vuoden ajaksi. Brittiläinen BAC-yhtiö pohti 500-paikkaista viisinkertaisella äänennopeudella lentävää lentokonetta 1975. NASA palasi tähän teemaan 1980-luvulla NASP-koneessa. Avaruussukkulat ja X-15-koekoneet ovat ainoat operatiiviset ylisoonisista lentokoneista, joiden lentonopeus on yli Mach 5.


title: Yliäänikone

text: Concorden lopettetua lentonsa syksyllä 2003 ei ylisoonisia siviililentokoneita ole ollut käytössä. Muutamat yritykset kuten Aerion ovat jo kuitenkin pitkään kehitelleet ääntä nopeammin lentäviä liikelentokoneita.


title: Aitoluterilaiset

text: Aitoluterilaiset ovat luterilaisuuden alkuvaiheessa syntynyt ryhmittymä. Heitä kutsutaan joskus gneesioluterilaisiksi. Sana "gnesios" tarkoittaa suomeksi aitoa. Nimitys tuli siitä, kun ryhmittymä katsoi edustavansa Martti Lutherin kuoltua hänen aitoa oppiaan. Aitoluterilaisilla oli yliopisto Jenassa.


title: Aitoluterilaiset

text: Augsburgin uskonrauha vuonna 1555 jakoi luterilaisuuden kahtia. Osa teologeista vastusti kiivasti Philipp Melanchthonia ja väliaikaisia teologisia tunnustuksia. Aitoluterilaisten johtohahmoksi nousi Wittenbergin yliopiston heprean professori Matthias Flacius, joka sai tukea Lutherin vanhalta työtoverilta Nikolaus von Amsdorfilta. Flacius siirtyi Magdeburgiin josta tuli aitoluterilaisuuden keskus.


title: Aitoluterilaiset

text: Aitoluterilaiset syyttivät Melanchtonin kannattajia eli filippistejä siitä että nämä olivat pettäneet Lutherin opetukset hyvistä teoista ja ihmisen vapaasta tahdosta. Syytöksistä kehittyi useita katkeria riitoja luterilaisten kesken, ja ne saatiin sovittua vasta Yksimielisyyden ohjeessa vuonna 1577. Aitoluterilaiset vastustivat vahvasti myös kryptokalvinisteja, jotka edustivat Jean Calvinin näkemystä kasteesta. Aitoluterilaiset syyttivät myös filippistien olevan oikeasti kryptokalvinisteja. Luterilaisuuden sisäiset riidat loppuivat pitkälti Yksimielisyyden ohjeen myötä ja aitoluterilaisuus hävisi hiljalleen.


title: Aitoluterilaiset

text:
Vuoden 1556 Eisenachin synodissa aitoluterilaiset jakaantuivat kahtia ja suurin osa liittyi filippisteihin.
Kyseisessä kokouksessa hyväksyttiin lain kolmas käyttö yksimielisyyden ohjeeseen. Poach ei hyväksynyt lain kolmatta käyttöä ja lausui: ""Hyviin tekoihin ei lakia ensinkään tarvita ainoastaan usko välimieheen, Kristukseen, on välttämätön sekä vanhurskaudeksi että hyvien tekojen syntymiseksi"". Esimerkiksi L. Hakolan tutkimus "Usus legis" on todennut vähemmistöön jääneen aitoluterilaisuuden edustaneen lain kolmannesta käytöstä Lutherin käsityksiä. Myöhemmin aitoluterilaiset ja filippistit kiistelivät myös synergismistä, eli siitä, kuuluuko ihmisen tehdä yhteistyötä Jumalan kanssa pelastuakseen. Aitoluterilaiset joutuivat myös väittelyihin ehtoollisesta erityisesti kryptokalvinistien kanssa.


title: Aitoluterilaiset

text: Aitoluterilaisia teologeja olivat: Nikolaus von Amsdorf, Johann Wigand, Nikolaus Gallus, Matthaus Judex, Joachim Mörlin, Hesshus Tilemann, Johann Timan, Joachim Westphal, Aegidius Hunnius, Anton Otto, Andreas Poach ja Erasmus Sarcerius.


title: Filippistit

text: Filippistit ovat luterilaisen kirkon alkuvaiheessa syntynyt ryhmittymä. Sen vastapuolena oli aitoluterilaiset. Nimensä ryhmä on saanut Philipp Melanchthonin mukaan.


title: Filippistit

text: Martti Lutherin vuonna 1546 tapahtuneen kuoleman jälkeen luterilaisuuden johtoon astui reformaattorin lähin ystävä Philip Melanchthon. Hän yritti saada aikaan uskonrauhaa tekemällä myönnytyksiä katolisille. Melanchthon päätyi opettamaan lain kolmatta käyttöä sekä synergismiä. Tämä järkytti osaa luterilaisista teologeista, joiden mielestä Lutherin oppi uskonvanhurskaudesta oli uhattuna. Vuoden 1556 Eisenachin synodissa luterilaiset jakaantuivat aitoluterilaisiin ja Melanchthonin kannattajiin eli filippisteihin. Koska filippistit olivat enemmistönä, oppi lain kolmannesta käytöstä lisättiin myös tunnustuskirjoihin.


title: Chrono Trigger

text: Chrono Trigger on Squaren kehittämä roolipeli, joka julkaistiin vuonna Super Nintendo Entertainment Systemille. Peli on aikamatkustusaiheinen roolipeli.


title: Chrono Trigger

text: "Chrono Triggerin" kehitykseen osallistuivat Hironobu Sakaguchi, Yuuji Horii, Akira Toriyama, Kazuhiko Aoki ja Nobuo Uematsu, ja avustajina toimivat Yasunori Mitsuda sekä Masato Katō. Peli keräsi ilmestyessään arvostelumenestyksiä; sitä pidettiin mullistavana, koska se sisälsi useita loppukohtauksia, hahmokeskeisiä tehtäviä, uudenlaisen taistelusysteemin ja yksityiskohtaisen grafiikan. "Chrono Triggeria" pidetään yhä videoroolipelien parhaimmistona.


title: Chrono Trigger

text: "Chrono Trigger" julkaistiin PlayStationille 2. marraskuuta 1999 Japanissa ja 29. kesäkuuta 2001 Pohjois-Amerikassa osana "Final Fantasy Chronicles" -kokoelmaa, joka sisälsi myös "Final Fantasy IV:n". Vuonna 2008 Square Enix ilmoitti julkaisevansa "Chrono Triggerin" myös Nintendo DS -käsikonsolille. "Chrono Triggeriä" ei ollut koskaan julkaistu PAL-alueella ennen Nintendo DS -versiota.


title: Chrono Trigger

text: "Chrono Trigger" on roolipeli, jossa taistelut käydään maastossa eikä erityisillä taistelukentillä. Tällainen systeemi oli ollut aikaisemmin muun muassa "Secret of Mana" -pelissä. "Chrono Triggerissä" on käytössä "osumapisteet", joita voivat olla enintään 999 ja joiden mennessä nollaan hahmo pyörtyy. Hahmo on mahdollista herättää henkiin ja kuluneita osumapisteitä voi saada takaisin taistelun aikana erilaisilla loitsuilla tai esineillä. Jos kaikki hahmot pyörtyvät, peli loppuu ja peliä joutuu jatkamaan aikaisemmasta tallennuspisteestä.


title: Chrono Trigger

text: Hahmoja voi varustaa aseilla, suojuksilla, kilvillä ja tarvikkeilla, joista parhaat löytyvät pelimaailmasta löytyvistä aarrearkuista. Taisteluihin osallistuu kolme hahmoa, jotka voi valita silloin, kun käynnissä ei ole taistelua. Hahmot voi halutessaan nimetä itse.


title: Chrono Trigger

text: "Chrono Trigger" käyttää Active Time Battle (ATB) -taistelusysteemiä, jossa hahmon nopeuden mukaan annetaan hyökkäystilaisuus. Pelaaja voi myös valita ns. aktiivisen taistelutekniikan, jossa viholliset hyökkäävät taistelun alkaessa välittömästi, tai odottavan taistelutekniikan, joka sallii pelaajan valita hyökkäyksensä valikoista rauhassa. Hahmoilla on maksimissaan kahdeksan henkilökohtaista tekniikkaa, joihin kuuluvat erikoisiskut ja taiat. Tekniikat kuluttavat ns. taikapisteitä (TP). Hahmojen tekniikoita voi yhdistellä: esimerkiksi Cronon "Cyclonen" voi yhdistää Luccan "Fire Tossin" kanssa, jolloin niistä tulee "Fire Whirl". Jos hahmoilla on riittävästi taikapisteitä yhdistelmätekniikan suorittamiseen, tekniikka näkyy automaattisesti valikossa. Tällaiset kaksois- ja kolmoistekniikat ovat varsin tehokkaita, mutta kaikki siihen osallistuneet hahmot menettävät käytön jälkeen yhden vuoron.


title: Chrono Trigger

text: "Chrono Triggerissä" on mahdollista matkustaa ajassa seitsemässä eri aikakaudessa. Menneisyyden tapahtumat vaikuttavat tulevaisuuteen; esimerkiksi aarrearkut kannattaa avata tulevaisuudessa ja vasta sitten menneisyydessä. Aikamatkailu tapahtuu aikaporttien kautta tai myöhemmin pelissä saatavalla "Epoch"-nimisellä lentävällä aikakoneella.


title: Chrono Trigger

text: "Chrono Triggerin" muutamassa kohtauksessa hyödynnettiin Mode 7 -tekstuuritekniikkaa. Pelissä on myös New Game+" "-ominaisuus, joka antaa mahdollisuuden pelata peliä uudestaan alusta alkaen käyttämällä aikaisemman pelin hahmojen ominaisuuksia, taitoja ja pelin kulkuun kuulumattomia esineitä. "Chrono Triggerissä" on useita loppukohtauksia, joista loppukohtaus valitaan pelissä tehtyjen päätösten mukaan. Jotkin loppukohtaukset on mahdollista nähdä ainoastaan käyttämällä New Game+ -ominaisuutta. Koska edellisen pelin lopussa jo ansaitut tasot, kyvyt ja esineet siirtyvät hahmojen mukana uuteen peliin, voi esimerkiksi loppuvastuksen haastaa tavallista aikaisemmin.Chrono Triggerin tarina kertoo aikamatkailusta ja maailman pelastamisesta ulkoavaruudesta saapuneen Lavosin hyökkäykseltä.


title: Chrono Trigger

text: Peli kertoo tarinan nuoren Crono-nimisen pojan näkökulmasta. Itse päähenkilö ei puhu pelissä sanaakaan (paitsi yhdessä pelin loppuratkaisuista). Crono on valmistautumassa vuosituhannen vaihtumista juhlistavaan juhlaan ("Millenial Fair"), jossa hän tapaa Marlen. Marlen kaulassa ollut riipus reagoi Cronon ystävän, Luccan, kehittämän teleportaatiolaitteen kanssa, jolloin Marle joutuu imetyksi 400 vuotta menneisyyteen. Crono ja Lucca lähtevät etsimään Marlea menneisyydestä, matkan varrella he tapaavat useita hahmoja, jotka liittyvät heidän seuraansa. Tarinan edetessä selviää, että noin tuhannen vuoden päästä (vuonna 1999) heidän omasta ajastaan Lavos, Maahan 65 miljoonaa vuotta sitten saapunut jättimäinen hirviö, aiheuttaa maailmanlopun. Joukkion on pakko matkustaa ajassa Lavosin aiheuttaman tuhon estämiseksi.


title: Chrono Trigger

text: Pelin musiikeista vastaa pääasiassa Yasunori Mitsuda, ja tunnettu Final Fantasy -säveltäjä Nobuo Uematsu sävelsi myös kymmenkunta raitaa. Mitsuda sairastui kesken sävellystyön, jolloin Uematsu tuli avuksi ja teki soundtrackin loppuun.


title: Chrono Trigger

text: Pelistä julkaistiin uusintapainos Sonyn PlayStation-konsolille vuonna 1999, mutta vain Japanissa. Pohjois-Amerikassa peli julkaistiin vuonna 2001 niin ikään PlayStationille nimellä "Final Fantasy Choronicles", jossa oli mukana myös "Final Fantasy IV". Tässä versiossa on muutamia välinäytöksiä, mutta siinä esiintyy myös latausaikoja. Eurooppaan peli rantautui ensimmäistä kertaa vasta vuonna 2009 Nintendo DS:lle julkaistun version myötä: tässä versiossa on uudelleensovitettu käännös, yksi uusi luolasto ja karttaominaisuus, joka hyödyntää DS-näytön toista puoliskoa. Vuonna 2011 pelin alkuperäinen SNES-versio tuli saataville Wiin Virtual Console -palvelussa.


title: Chrono Trigger

text:
Chrono Triggeristä on Joel Yliluoman tekemä suomenkielinen käännösversio. Suomenkielistä versiota voi pelata patchaamalla käännöstiedoston Chrono Trigger Rom tiedostoon.
Käännöstiedosto on saatavillä Joel Yliluoman Kotisivuilta. Yliluoman fanikäännös mainnittiin Pelit-lehden numerossa 03/2013.


title: Chrono Trigger

text: Chrono Trigger on yksi arvostetuimpia konsoliroolipelejä ja on laajalti tunnustettu yhdeksi maailman parhaista peleistä, esimerkiksi peliarvosteluja kokoavalla "GameRankings.com"-sivustolla peli on vuoden 1995 paras ja kaikkien aikojen 22. korkeimmalle rankattu peli.


title: Chrono Trigger

text: "Chrono"-pelisarjaan kuuluu kolme eri osaa ja yksi huhuttu jatko-osa. "Chrono Trigger" oli ensimmäinen sarjan osa, jota seurasi vain Japanissa vuonna 1996 julkaistu "Radical Dreamers". Peli oli saatavana SNES-konsolin lisäosan, Satellaview'n, kautta, eikä se koskaan saanut suurta suosioita pelaajien keskuudessa. Osasyynä tähän oli varmasti pelin lajityyppi, tekstiseikkailu. Osin tästä syystä monet fanit eivät laske peliä osaksi "Chrono"-sarjaa, mutta peli selvästi mainitsee hahmoja ja esineitä sekä "Chrono Triggeristä" että myöhemmin Sony PlayStationille julkaistusta "Chrono Crossista", joka siirsi pelisarjan kolmiulotteiseen muotoon.


title: Chrono Trigger

text: Kun Square rekisteröi nimen ""Chrono Brake"" (Joidenkin kirjoitusvirheiden vuoksi peliä nimitetään myös "Chrono Breakiksi") vuonna 2001, huhut sarjan jatkumisesta kasvoivat. Myöhemmin Square poisti rekisteröimänsä nimen Yhdysvalloissa, mutta nimi on yhä rekisteröity Japanissa. Peliä ei ole vahvistettu eikä siitä ole yhtään virallista tietoa.


title: Hhohho

text: Hhohho on yksi Swazimaan neljästä hallinnollisesta piiristä. Alueen pinta-ala on 3 569 neliökilometriä ja asukasluku noin 283 000 (2007). Asukastiheys on 90,5 ihmistä per neliökilometri. Piirin hallinnollinen keskus on valtion pääkaupunki Mbabane.


title: Hhohho

text: Piirin ja Etelä-Afrikan rajalla sijaitsee Swazimaan korkein vuori Emlembe (1 862 m).


title: Hhohho

text: Hhohhon piiri jakautuu neljääntoista inkhundlaan:


title: Mbabane

text:
Mbabane on Swazimaan pääkaupunki. Kaupungin arvioitu asukasluku on noin 95 000 (2007), ja se on Swazimaan suurin kaupunki. Se sijaitsee Hhohhon hallintoalueella, valtion luoteisosissa Mdimba-vuorilla.
Mbabne kehittyi aluksi Swazi-kuningas Mbandzenin karjatilan ympärille 1800-luvun lopulla. Varsinainen kaupunki siitä tuli 1902, kun britit perustivat sinne siirtomaahallintonsa keskuksen.


title: Mbabane

text: Kaupunki sijaitsee noin 1200 metrin korkeudessa. Britit valitsivat paikan osittain sen miellyttävän viileän ilmaston takia.


title: Mbabane

text: Kaupungissa sijaitsee yksi Swazimaan yliopiston kolmesta kampuksesta. Se keskittyy alkujaan hoito- ja ympäristötieteisiin, ja sen yhteydessä toimii yliopistollinen keskussairaala. Siellä on myös Waterford KaMhlaba, joka on yksi United World Colleges -järjestöön kuuluvista kansainvälisistä kouluista.


title: Mbabane

text: Mbabanen ystävyyskaupunkeja ovat Fort Worth Texasissa sekä Taipei Taiwanissa.


title: Inuktitutin tavumerkit

text: Inuktitutin tavumerkit (, IPA: ) ovat kirjoitusjärjestelmä, jota käytetään Kanadassa puhuttavan inuktitutin kielen kirjoittamiseen.


title: Inuktitutin tavumerkit

text: Inuktitutin tavumerkit pohjautuvat cree-kielten tavumerkkeihin, jotka puolestaan pohjautuvat ojibwa-kielten tavumerkkeihin. Sekä cree- että ojibwa-kielet ovat algonkin-kielikuntaan kuuluvia intiaanikieliä, joita puhutaan Ontariossa ja Manitobassa, erityisesti Hudsoninlahden ympäristössä ja Yläjärven pohjoisrannalla. Cree- ja ojibwa-kielten kirjoitusjärjestelmän kehitti metodistikirkon lähetyssaarnaaja James Evans 1840-luvulla. Erityisesti creen kirjoitusjärjestelmä saavutti suuren suosion ja sen käyttö levisi myös kolmeen athabaskalaiseen kieleen sekä inuktitutiin. Inuktitutin kirjoitusjärjestelmän kehitti anglikaaninen lähetyssaarnaaja Edmund Peck 1870-luvulla. Vuonna 1976 Inuittien kulttuuri-instituutti (Inuit Cultural Institute) hyväksyi tavumerkit inuktitutin kielen viralliseksi kirjoitusjärjestelmäksi.


title: Inuktitutin tavumerkit

text: Inuktitutin tavumerkkeihin kuuluvat seuraavat merkit ():


title: Inuktitutin tavumerkit

text: Inutitutin tavumerkit sisältyvät muiden muassa seuraaviin fontteihin:


title: Agni (ohjus)

text: Agni on Intian kehittämien strategisten ydinohjusten tuoteperhe. Niiden kantomatka on noin 700–6 000 kilometriä. Agni-ryhmään kuuluu pääosin ballistisia kiinteäpolttoaineisia ohjuksia. Nimi Agnī tarkoittaa sanskritissa tulta, joka polttaa syntiset. Se on myös tulen jumala.


title: Agni (ohjus)

text: Agni I:n kantomatka on 700 km, ja se on tarkoitettu pelotteeksi Pakistania vastaan. Agni II:n kantomatka oli 2 000 km, Agni III:lla matka kasvoi 3 500 kilometriin, jotta se oli selkeästi suunnattu Kiinaa vastaan. Kolmivaiheinen Agni IV 5 500 kantomatkalla kattaa koko Kiinan Pekingiin asti.


title: Agni (ohjus)

text: 2010-luvulla kehitetyt Agni V ja Agni VI ovat jo selvästi mannertenvälisiä ohjuksia.


title: Agni (ohjus)

text: Agni-ohjuksen kehittely aloitettiin vuonna 1979. Agnin ensimmäinen versio on viralliselta nimeltään "Agni Technical Demonstrator" eli Agni TD. Ensimmäinen vaihe käytti kiinteää ja toinen nestemäistä polttoainetta.


title: Agni (ohjus)

text: Agnin ensimmäinen rakettivaihe perustui SLV-3-kantoraketin ensimmäiseen vaiheeseen, joka puolestaan pohjautui Yhdysvaltojen Scout-kantorakettiin. Toinen vaihe käytti nestemäistä polttoainetta kuten myös Prithvi-ohjus. Agni TD:tä testattiin kolme kertaa: 1989, 1992 ja 1994.


title: Agni (ohjus)

text: Vuonna 1997 ohjelma käynnistettiin uudelleen, mahdollisesti Kiinan ohjuskokeiden takia. Ohjusten nimiä muutettiin niin, että vanhasta ykkösestä tuli TD ja vanhasta kakkosesta Agni-I.


title: Agni (ohjus)

text: Agni-I oli 15 metriä pitkä 12 tonnia painava yksivaiheinen keskipitkän matkan ohjus, joka käytti kiinteää polttoainetta.


title: Agni (ohjus)

text: Agni-ohjuksen kehittelyn tuloksena syntyi kokonaan kiinteäpolttoaineinen Agni-II, jonka kantomatka on noin 2 000 km 1 000 kg:n kärjellä ja 3500 km pienennetyllä kuormalla. Se lukeutuu keskipitkän matkan ohjuksiin IRBM:iin. Sen kantosäde ulottuu koko Pakistaniin ja osiin Kiinasta. Agni II:n tarkkuuden (CEP) on raportoitu olevan jopa 40 metriä. Siinä on INS/HGPS laitteisto ja kaksitaajuustutka.


title: Agni (ohjus)

text: Ensimmäinen Agni III-ohjuksen koelaukaisu epäonnistui vuonna 2006. Huhtikuussa 2007 testi onnistui. Ohjus kantaa 4 000 km eli käytännössä koko Kiinaan, muun muassa Pekingiin ja Shanghaihin.


title: Agni (ohjus)

text: Agni III voi kuljettaa 1,5 tonnin hyötykuorman. Kaksivaiheinen ohjus käyttää kiinteää polttoainetta.


title: Agni (ohjus)

text: Maaliskuussa 2008 Intian tiedemiehet ilmoittivat kehittäneensä ja patentoineensa uuden lämpökilven päällysteen, joka suojaa lämpökilpeä höyrystymällä suurissa nopeuksissa. Tämä mahdollistaa ohjusten kantomatkojen kasvattamisen 40 %.


title: Agni (ohjus)

text: Vuonna 2011 Agni IV lensi testissä 3 000 km, pitemmän matkan kuin yksikään aikaisempi koelaukaisu. Testissä kuormaa oli 800 kg, mutta ohjus on suunniteltu 1000 kilon hyötykuormalle.


title: Agni (ohjus)

text: 20 tonnia painavaa Agni IV:ää voidaan rautatien lisäksi kuljettaa myös maantiellä, joten liikutettavuus paranee. Siinä on erityisesti kehitetty ominaisuuksia joilla vältetään vihollisen ohjustorjuntajärjestelmät. Siihen kehitetään monien taistelukärkien järjestelmää, jolloin yksi laukaisu voi suuntautua useisiin kohteisiin.


title: Agni (ohjus)

text: Agni IV:n testilaukaisu marraskuussa 2011 onnistui hyvin. Seuraavana päivänä Intian puolustusvoimat ilmoitti olevansa valmis testaamaan Agni V:ttä helmikuuhun mennessä.


title: Agni (ohjus)

text:
Agni-V:tä testattiin menestyksellä huhtikuussa 2012. Tämä Agni III:sta paranneltu ohjus kantaa noin 5 000–6 000 km. Ohjus on näin ollen sama kuin Agni III, mutta yksi rakettivaihe lisätty. Ydinkärjen paino on noin 1000 kg. Ohjus on 17,5 m pitkä, 2 m paksu.
Intia määritteli sen olevan mannertenvälinen ohjus ICBM.


title: Agni (ohjus)

text: Helmikuussa 2013 ilmoitettiin että Agni VI ohjuksen kehitystyö on aloitettu. Sen oletetaan lentävän selvästi edeltäjiään pidemmälle, noin 8000 km:n päähän.


title: Agni (ohjus)

text: Vuonna 2012 Intialla uskottiin olevan 80–100 ydinkärkeä.


title: Bill Murray

text: William James ”Bill” Murray (s. 21. syyskuuta 1950 Wilmette, Illinois, Yhdysvallat) on yhdysvaltalainen koomikko, näyttelijä, ohjaaja ja tuottaja.


title: Bill Murray

text: Murray nousi julkisuuteen esiinnyttyään NBC:n televisio-ohjelmassa "Saturday Night Live" vuosina 1977–1980. Hän oli myös käsikirjoittamassa ohjelmaa.


title: Bill Murray

text: Murray on esiintynyt urallaan yli neljässäkymmenessä elokuvassa, pääasiassa komedioissa, mutta on tehnyt myös vakavia (tai ainakin puolivakavia) rooleja, muun muassa elokuvissa "Veitsen terällä" ja "Kahden miehen nainen". Yhden tunnetuimmista rooleistaan hän teki vuonna 1993 elokuvassa "Päiväni murmelina", jossa hän esittää meteorologi Phil Connorsia. Eniten palkintoehdokkuuksia hän on saanut roolistaan elokuvassa "Lost in Translation" (2003), jossa hän esitti toista päähenkilöä, Bob Harrisia. Hän sai suorituksestaan "Lost in Translationissa" muun muassa parhaan miespääosan Golden Globen ja BAFTAn ja oli ehdolla Oscarin saajaksi samassa kategoriassa. Hän oli ollut aiemmin ehdolla Golden Globen saajaksi rooleistaan elokuvissa "Haamujengi" (paras miespääosa musikaalissa tai komediassa) ja "Rushmore – akatemian älypää" (paras miessivuosa).


title: Bill Murray

text: Vuonna 1990 Murray ohjasi ja tuotti elokuvan "Keikka putkessa", mikä on tähän mennessä hänen ainoa ohjaustyönsä.


title: Bill Murray

text: Murray on viides yhdeksästä lapsesta suuressa katolisessa perheessä. Billin lisäksi myös kolme muuta hänen sisaruksistaan ovat näyttelijöitä, John Murray, Joel Murray ja Brian Doyle-Murray. Kaikki neljä veljestä esiintyivät yhdessä vuonna 1988 elokuvassa "Haamujen kosto". Murray omistaa veljiensä kanssa ravintolaketjun nimeltä Murray Brothers Caddy Shack. Hän on myös usean baseball-joukkueen osaomistaja: muun muassa South Atlantic Leaguessa pelaavan Charleston RiverDogsin ja American Associationissa pelaavan St. Paul Saintsin.


title: Bill Murray

text: Murray avioitui vuonna 1980 Margaret Kelleyn kanssa. Heillä on kaksi yhteistä lasta, Homer (s. 1982) ja Luke (s. 1985). Kelley haki eroa vuonna 1994, kun Murraylla oli ollut suhde Jennifer Butlerin kanssa, ja ero astui virallisesti voimaan vuonna 1996. Vuonna 1997 Murray meni naimisiin Jennifer Butlerin kanssa. Heillä on neljä lasta, Caleb (s. 1993), Jackson (s. 1995), Cooper (s. 1996) ja Lincoln (s. 2001). He erosivat vuonna 2008.


title: D. W. Griffith

text: David Wark Griffith (22. tammikuuta 1875 La Grange, Kentucky – 23. heinäkuuta 1948 Hollywood, Kalifornia) oli yhdysvaltalainen elokuvaohjaaja. Häntä pidetään yhtenä tärkeimmistä elokuvatekniikan pioneereista ja mykkäelokuvan ohjaajista, jonka ansioihin kuuluu muun muassa ensimmäinen Hollywoodissa kuvattu elokuva "In Old California" (1910).


title: D. W. Griffith

text: D. W. Griffithin isä Jacob, sisällissodan veteraani, kuoli Griffithin ollessa vasta seitsemän vuotta. Isä-Jacob ehti kuitenkin jättää tulevaan elokuvaohjaajaan pysyvän jäljen: hän oli tarinankertoja, joka kertoi pojalleen jännittäviä tarinoita Meksikon ja Yhdysvaltain sisällissodista, ja luki Shakespearen ja Charles Dickensin kaltaisten merkittävien kirjailijoiden teoksia.


title: D. W. Griffith

text: Griffithin perhe muutti isän kuoleman jälkeen Louisvillen lähettyville, jossa Griffith joutui jättämään koulun kesken auttaakseen köyhää perhettään taloudellisesti. Eräällä työpaikallaan hän sai kuitenkin suunnan tulevalle ammatilleen: kirjakaupassa työskennellessään Griffith tapasi näyttelijöitä paikallisesta Temple Theatresta, minkä johdosta Griffith alkoi itsekin näytellä amatööriteattereissa. Myöhemmin näyttelemisestä tuli hänelle ammatti, kun hän pääsi mukaan Temple Theatreen ja sittemmin kiertäviin teattereihin. Näyttelemisen ohessa Griffith alkoi tehdä käsikirjoituksia, ensin muutaman teatteriin ja myöhemmin elokuviin.


title: D. W. Griffith

text: Griffith sai myytyä lyhytelokuvakäsikirjoituksiaan erityisesti Edison Film Companylle ja Biograph Companylle, joiden elokuvissa Griffith myös näytteli. Griffithin ura elokuvaohjaajana alkoi vuonna 1908, jolloin Biograph palkkasi hänet ohjaamaan elokuvia. Griffith ohjasi yhtiölle lähes 450 elokuvaa vuosien 1908–13 välillä, joista suurin osa oli lyhytelokuvia, mutta Griffith pääsi kokeilemaan taitojaan myös pitkien elokuvien parissa, josta "Judith of Bethulia" (1914) on näyttävin esimerkki.


title: D. W. Griffith

text: Ohjatessaan Biographille Griffithistä tuli maailmankuuluisuus, mikä antoi hänelle yhä enemmän resursseja elokuvien tekoon. Tämän myötä hän alkoi kuvaajansa Billy Bitzerin kanssa tehdä elokuvateknisiä kokeiluja, jotka poikivat monia tärkeitä keksintöjä: Griffith oli ensimmäinen, joka käytti kohtauksen sisällä eri kuvakokoja ja leikkasi samaan aikaan tapahtuvien kohtausten välillä (esimerkiksi "Kansakunnan synnyn" taistelukohtaukset). Muita tärkeitä Griffithin käyttämiä tekniikkoja olivat pannaus (kamera-ajo sivuittaissuunnassa), maskien käyttäminen linssin edessä (esimerkiksi iiris) ja häivytys. Myöhemmin Griffith teki historiaa tekemällä yhden ensimmäisestä neorealismia edustavista elokuvista, kun hän kuvasi ensimmäisen maailmansodan jälkeisen Saksan kaduilla elokuvan "Isn't Life Wonderful" (1924).


title: D. W. Griffith

text: Biograph Companyn pestin päättymisen jälkeen Griffithillä oli halu jatkaa pitkien elokuvien tekemistä, jota varten hän perusti tuotantoyhtiö Trianglen vuonna 1914. Seuraavaksi syntyi "Kansakunnan synty" ("Birth of a Nation", 1915), josta tuli yksi elokuvahistorian merkkipaaluista, joka oli aikanaan myös valtava kaupallinen menestys: silloin mammutimaisella 100 000 dollarin elokuvalla saatiin lähes 10 miljoonan dollarin lipputulot. Ku Klux Klanin synnystä kertova elokuva aiheutti kuitenkin rasistisuudellaan myös protesteja, ja elokuvaa pidetään yhä vastuullisena klaanin uudelle nousulle. Griffith onkin selvästi ollut pahoillaan elokuvan rasistisesta leimasta, koska hän on myöhemmillä elokuvillaan esittänyt vahvasti syrjintää vastustavan kannan. Näyttävimpiä esimerkkejä tästä ovat elokuvat "Katkenneita kukkasia" ("Broken Blossoms", 1919) ja "Suvaitsemattomuus" ("Intolerance", 1916). Näistä jälkimmäinen, suurella budjetilla ja valtavilla lavasteilla kuvattu elokuva oli kuitenkin kaupallinen floppi, jonka seurauksena Griffithin Triangle meni konkurssiin.


title: D. W. Griffith

text: Vuonna 1919 Griffith oli mukana perustamassa United Artists -tuotantoyhtiötä, jonka kautta julkaistiin yksi Griffithin arvostetuimmista elokuvista, "Läpi myrskyn" ("Way Down East", 1920). Vain kaksi äänielokuvaa tehtyään ja useita kaupallisia takaiskuja koettuaan Griffith vetäytyi eläkkeelle 1930-luvun alussa. Griffith sai vuonna 1935 erikois-Oscarin saavutuksistaan elokuvan saralla.


title: Perillinen

text: Perillinen on henkilö, joka saa toisen henkilön, perittävän, kuoltua tältä perinnön.


title: Perillinen

text: Perilliset jaetaan seuraaviin ryhmiin:


title: Perillinen

text: ”Naurava perillinen” on sivuperillinen, jonka sukulaisuus vainajaan on niin kaukaista, ettei hänen voi katsoa surevan vainajaa kiintymyksestä.


title: Euler

text: Euler on muiden muassa seuraavien henkilöiden sukunimi:


title: CEP

text: CEP () on luku jolla mitataan ohjuksen, ammuksen tai vastaavan osumistarkkuutta. CEP on sen ympyrän säde, jonka sisään puolet ohjuksista tai ammuksista osuu. Jos ohjuksen CEP on 100 metriä, puolet ohjuksista osuu 100 m säteisen ympyrän sisään. Tällöin lähes kaikki ohjukset osuvat 300m sisään. Suuri CEP kuvaa huonoa tarkkuutta, pieni CEP hyvää tarkkuutta. CEP lasketaan normaalijakauman avulla.


title: CEP

text: Yleensä CEP määritetään ballistisille ja risteilyohjuksille.


title: CEP

text: Nykyään ohjuksen tarkkuutta parannetaan esimerkiksi tutkapääteohjauksella, inertianavigaatiolla ja GPS- tai vastaavalla suunnistusjärjestelmällä.


title: CEP

text:
CEP:iä laskettaessa oletetaan, että ohjusten epätarkkuus noudattaa normaalijakaumaa ja siitä laskettuja hajontalukuja.
Esimerkiksi CEP 100 metriä tarkoittaa, että 50% ohjuksista osuu 100 metrin säteelle kohteesta. 200 metrin säteelle osuu 93% ja 300 metrin säteelle 99,8 %. Tällöin ohjus osuu harvoin yli 3:n CEP:n päähän.


title: CEP

text:
Ohjusten tarkkuutta määritetään CEP:n ja systemaattisen virheen eli harhan avulla. CEP:n määritelmän mukaan puolet ohjuksista osuu CEP:n säteisen tarkkuusympyrän sisään.
Kun tarkastellaan ohjusten harhaosumia, nämä voidaan ilmoittaa laukaisupaikasta ilmaistuna kantomatkana ja asimuuttikulmana suhteessa kohteeseen. Kun monta ohjusta osuu harhaan, osumakuviolle voidaan laskea painopiste, bias, joka ei ole yleensä kohteen kohdalla eli paikassa (0,0).


title: CEP

text:
Matemaattisesti CEP asketaan osumisetäisyyksien pohjalta neliöidystä keskivirheestä MSE:stä. Tieteellisesti MSE on kantomatkavirheiden varianssien summa, johon lisätään asimuuttivirheiden varianssi ja kantomatkavirheiden kovarianssien summa, johon lisätään asimuuttivirheiden kovarianssi. Näihin lisätään osumien keskivektori eli painopiste, bias.
Tällöin CEP on matemaattisesti neliöllisen keskiarvon RMS:n neliö. RMS on taas neliöjuuri osumaetäisyyksien neliöitten summasta, joka on jaettu osumien määrällä. Jos RMS:ää käytteään tarkkuuden mittana, sen rajaluku on tällöin 63 - 68 % osumista 50 %:n sijasta. 2DRMS on taas 95 - 98 %. 95% osista menee säteen R95 sisään.


title: CEP

text: EMT, "ekvivalenttimegatonni": ydinräjähteen tuhovoima on karkeasti arvioituna räjähdysvoima E potenssiin 2/3, EMT=E^(2/3) 0,2 megatonnin räjähteen EMT on noin 0,34. Hyvin suurilla räjähteillä EMT-arvot ovat tämän kaavan mukaisia suurempia.


title: CEP

text: CMP, "Countel Military Potential", "kovien" sotilaskohteiden tuhoamiskyky: lasketaan EMT/(CEP*CEP) eli EMT=E^(2/3)/(CEP*CEP)


title: Arto Melleri

text: Arto Matti Vihtori Melleri (7. syyskuuta 1956 Lappajärvi – 13. toukokuuta 2005 Helsinki) oli suomalainen runoilija ja kirjailija.


title: Arto Melleri

text: Arto Mellerin vanhemmat olivat kauppias Armas Johannes Melleri ja Katri Helena o.s. Kangas. Tuleva runoilija kiinnostui lukemisesta ja kirjoittamisesta jo lapsena. Teini-iässä kiinnostuksen kohteiksi muodostuivat myös sarjakuvat sekä pop- ja rock-musiikki. Synnyinseudun värikkäät ihmiset ja heidän tarinansa kiehtoivat nuorta Melleriä. Arto Melleri suoritti ylioppilastutkinnon 1975 Vimpelin lukiossa. Hän opiskeli Helsingin yliopistossa ja Teatterikorkeakoulussa 1976–1980 valmistuen dramaturgiksi. Hänelle myönnettiin valtion taiteilijaeläke vuonna 2003.


title: Arto Melleri

text: Melleri oli monipuolinen kirjoittaja. Julkisuuteen hän tuli 1970-luvulla yhtenä "Nuorallatanssijan kuolema eli kuinka Pete Q sai siivet" -näytelmän kirjoittajista. Kirjailijana Melleri debytoi jo vuonna 1970 pienoisromaanilla "Meno-paluu", joka ilmestyi nuorille lukijoille suunnatussa Kontakti-sarjassa. Hänen tuotantoonsa kuuluu runoja, kertomus- ja novellikokoelmia, näytelmiä, elokuvakäsikirjoitus, oopperalibretto sekä yksi romaani. Yleisradiolle Melleri teki kolme kuunnelmaa, joista ensimmäisen nimeltä "Seita" hän teki vain 12-vuotiaana. Kaksi muuta kuunnelmaa ovat nimeltään "Karanteeni" ja "Paholaisen sakramentti". Esikoisrunokokoelmallaan "Schlaageriseppele" (1978) Melleri nousi sukupolvensa johtavaksi runoilijanimeksi. Hän sai viimeisen runokokoelmalle myönnetyn Finlandia-palkinnon vuonna 1991 teoksella "Elävien kirjoissa". Melleri tunnetaan suomalaisen boheemin runoilijan arkkityyppinä.


title: Arto Melleri

text: Vuonna 1998 Melleri jäi suojatiellä auton alle ja sai aivovamman. Hän vajosi koomaan ja hänet todettiin 80-prosenttisesti aivoinvalidiksi. Melleri kuitenkin kuntoutui ja pystyi kirjoittamaan uusia teoksia. Vuonna 2004 hänelle sattui toinen kaatumisonnettomuus, jossa hänen aivonsa saivat pahoja vaurioita. Kaatuminen aiheutti toispuolisen halvaantumisen ja luultavasti myös osittaisen sokeutumisen. Melleri kuoli vuonna 2005 vain 48 vuoden iässä. Hän oli naimisissa Nadja Pyykön kanssa. Hänen veljensä Jorma Melleri on Anneli Jäätteenmäen puoliso.


title: Arto Melleri

text: Mellerillä on kaksi tytärtä, Vera ja Sara hänen edellisestä avioliitostaan. Vuonna 2003 Mellerin elämästä valmistui dokumenttielokuva "Yksinäisen tähden harhailija", jonka on ohjannut Tahvo Hirvonen.


title: Ydinkoe

text: Ydinkoe on ydinräjäytys, joka suoritetaan sotilaallisessa tai rauhanomaisessa tarkoituksessa ydinaseen testaamiseksi. Ydinkokeen tekninen tarkoitus on saada tietoa siitä, kuinka hyvin ydinase toimii, kuinka se käyttäytyy erilaisissa olosuhteissa, ja miten ydinräjähdyksen vierellä sijaitseville rakenteille ja eliöille käy. Ydinkokeita on käytetty myös poliittisessa tarkoituksessa esittelemään kansallista, tieteellistä ja sotilaallista voimaa.


title: Ydinkoe

text: Ydinkokeen voi suorittaa hyvin monenlaisissa paikoissa. Neljäsosa ydinkokeista on tehty ilmakehässä. Tällöin vaarana on ydinlaskeuma, ja ilmakehässä tapahtuvat ydinkokeet kiellettiinkin vuonna 1963. Ilmakehän yläkerroksissa tai avaruudessa, 40 ja 540 kilometrin välissä, ydinkokeita on suoritettu testaamaan ydinaseita ballististen ohjusten torjunnassa tai satelliittien tuhoamiseksi. Myös avaruudessa tapahtuvat ydinkokeet kiellettiin 1963. Vedenalaisia ydinkokeita on suoritettu melko vähän. Niillä on tutkittu ydinaseiden käyttöä sukellusveneitä ja laivoja vastaan. Myös vedenalaiset ydinkokeet kiellettiin 1963. Suurin osa ydinkokeista on tehty maan alla. Niistä ei synny mainittavaa laskeumaa. Maanalaiset ydinkokeet kiellettiin vuoden 1996 ydinkieltosopimuksessa.


title: Ydinkoe

text: Vuosien 1945–2006 aikana on tehty 60 paikassa yhteensä yli 2 000 ydinkoetta. Yhdysvallat suoritti vuosien 1945–1992 aikana 1 032 ydinkoetta, Neuvostoliitto vuosien 1949–1990 aikana 715 ydinkoetta, Iso-Britannia vuosien 1952–1991 aikana 45 ydinkoetta, Ranska vuosien 1960–1996 aikana 210 ydinkoetta ja Kiina vuosien 1964–1996 aikana 45 ydinkoetta. Intia on tehnyt kolme ydinkoetta, Pakistan kaksi ja Pohjois-Korea viisi.


title: Ydinkoe

text: Ensimmäinen ydinkoe oli Yhdysvaltain 16. heinäkuuta 1945 New Mexicon autiomaassa tekemä Trinity. Neuvostoliiton ensimmäinen ydinkoe oli RDS-1 Kazakstanissa 1949, Britannian Operaatio Hurrikaani Monte Bello -saarilla Australiassa 1952 ja Ranskan Gerboise Bleue Algeriassa 1960. Vuonna 1961 Neuvostoliitto räjäytti kaikkien aikojen suurimman ydinpommin Tsar-Bomban Novaja Zemljan yläpuolella.


title: Ydinkoe

text: Vuonna 1963 solmittiin osittainen ydinkoekieltosopimus. Kiina teki ensimmäisen ydinkokeensa 1964. Vuonna 1970 astui voimaan ydinsulkusopimus. Intia teki rauhanomaisen ydinkokeen vuonna 1974. Neuvostoliitto teki viimeisen ydinkokeensa 1990, Yhdysvallat 1992, Ranska ja Kiina 1996. Täydellinen ydinkoekieltosopimus solmittiin vuonna 1996.


title: Ydinkoe

text: Täydellisen ydinkieltosopimuksen jälkeen on tehty kymmenen ydinkoetta. Intia teki kaksi ydinkoetta vuonna 1998 ja Pakistan kaksi samana vuonna. Pohjois-Korea on ilmoittanut tehneensä ydinkokeet vuosina 2006, 2009, 2013, 2016 (2 kpl) ja 2017.


title: Ydinkoe

text: Yhdysvallat, Neuvostoliitto ja Kiina suorittivat ydinkokeensa useimmiten omien rajojensa sisällä. Ranska teki kokeensa Algerian Saharassa ja Ranskan Polynesiassa ja Iso-Britannia joko yhdessä Yhdysvaltain kanssa tai Australiassa. Eniten ydinkokeita tehtiin Yhdysvaltain Nevadassa, yli 900 kertaa. Neuvostoliitto teki Kazakstanin Semipalatinskissa yli 450 ydinkoetta ja Novaja Zemljassa 130 ja Ranska Mururoan atollilla 179 koetta. Kiinan ydinkoepaikka oli Lop Nur maan länsiosissa.


title: Ydinkoe

text: Jotkin koealueet olivat asumattomia, mutta joillain alueilla paikallinen väestö joutui kärsimään ydinlaskeumasta.


title: Ydinkoe

text: Ydinkokeen räjähdysvoimaa kilotonneina voidaan arvioida suoraan radiokemiallisten päästöjen pohjalta. Mikäli pääsyä koealueelle ei ole, voidaan sen voimaa arvioida myös seismisten havaintojen perusteella.


title: Ydinkoe

text: Maanalaiset ydinkokeet aiheuttavat seismisen tapauksen, jonka magnitudilla on yhteys räjäytyksessä vapautuneeseen energiaan. Tyypillisesti räjähdysvoiman arviointiin käytetään perusaaltomagnitudia "m", pinta-aaltomagnitudia "M" tai seismistä momenttia "M". Pommien voimakkuuden arviointia magnitudin pohjalta vaikeuttaa se, että erilainen kallioperä ja maaperä vaimentaa seismisiä aaltoja eri tavoin.


title: Ydinkoe

text: Yhden kilotonnin räjähdys aiheuttaa tapauksen, joka on voimakkuudeltaan luokkaa 4 Richterin asteikolla.


title: Ydinkoe

text:
Räjähdyksen voimaa voi yrittää arvioida kaavallaformula_1missä
Esimerkiksi Sary-Shaganin koealueelle Kazakstanissa voidaan käyttää arvoja "a" = 4,45 ja "b" = 0,75.


title: Ydinkoe

text: Vedellä kyllästettyjen koealueiden Lg-aalloille kuten Yhdysvaltain Nevadan koealueelle laskukaava onformula_2


title: Ydinkoe

text: Zhan & Weng (2013) käyttivät Pohjois-Korean ydinkokeille kaavaaformula_3missä "Y" on räjähdysvoima kilotonneina ja "h" räjähdyspaikan syvyys metreinä.


title: Ponsi

text: Ponsi tarkoittaa seuraavia asioita:


title: Sixtus IV

text: Sixtus IV alk. Francesco della Rovere, (21. heinäkuuta 1414 – 12. elokuuta 1484) oli paavina 1. elokuuta 1471 – 12. elokuuta 1484.


title: Sixtus IV

text: Hän liittyi nuorena fransiskaanimunkkeihin, ja hänestä tuli veljeskunnan kenraali vuonna 1464. Paavi Paavali II (1464–71) teki hänestä kardinaalin vuonna 1467.


title: Sixtus IV

text: Sixtus IV suosi tieteitä ja taiteita. Hän rakennutti Sikstuksen kappelin ja laajensi Vatikaanin kirjastoa. Sixtus myös kirjoitti useita teologiaan liittyviä teoksia, kuten "De potentia Dei" (Jumalan mahti) ja "De sanguine Christi" (Kristuksen veri). Lisäksi Sixtus oli myötävaikuttamassa pohjoismaiden vanhimman yliopiston, Uppsalan yliopiston, perustamiseen. Hän allekirjoitti 27. helmikuuta 1477 bullan, jossa antoi luvan perustaa yliopiston kaupunkiin.


title: Sixtus IV

text: Sixtus IV oli myös tunnettu siitä, että hän harrasti monissa virkanimityksissään nepotismia.


title: Aalto

text: Aalto, yleisemmin aallokko, on vedessä tapahtuva aaltoliike. Yksittäinen aalto koostuu harjasta (aallonhuippu) ja laaksosta (aallonpohja). Kahden peräkkäisen harjan vaakasuora väli on aallon pituus (katso myös fysiikan termi aallonpituus). Aallonharjan (korkeimman kohdan) ja laakson (alimman kohdan) kohtisuora väli on aallon korkeus eli amplitudi.


title: Aalto

text: Merien aallot voivat syntyä, kun tuuli, maanjäristys, jokin esine (kuten vene tai laiva) tai taivaankappaleen vetovoima vaikuttaa veteen.


title: Aalto

text: Aallon korkeuteen vaikuttaa monta tekijää. Tärkein on tuulen vaikutus. Mitä voimakkaampi ja pitkäkestoisempi tuuli, sen korkeampia aaltoja syntyy. Aallokkoon vaikuttavat myös veden syvyys, alueen muoto ja tuulen pyyhkäisymatka eli matka jolla tuuli vaikuttaa. Lämpötila vaikuttaa aallokkoon vain, kun vesi on ilmaa lämpimämpi, jolloin aallot kasvavat nopeammin.


title: Aalto

text: Aalto murtuu silloin, kun sen huipun kulma kasvaa suuremmaksi kuin 120 astetta. Tällöin aalto myös menettää suurimman osan energiastaan. Toinen tapa selvittää aallon murtuminen on laskea sen korkeuden ja leveyden suhde. Kun suhde on yli 1/7, aalto murtuu.


title: Aalto

text: Vesihiukkaset liikkuvat aalloissa ympyräradoilla, eivätkä etene aallon mukana, vaikka näin voisikin olettaa. Aallonharjassa vesi liikkuu aallon kulkusuuntaan ja aallonpohjassa taas vastakkaiseen suuntaan. Vesihiukkaset liikkuvat ympyräradoilla koko vedessä, eivätkä vain pinnalla. Ympyrärata pienenee sen mukaan, mitä syvemmälle vesi on. Jos veden syvyys on yksi yhdeksäsosa aallonpituudesta, hiukkasen ympyräradan säde on suunnilleen puolet pinnalla olevan hiukkasen säteestä.


title: Aalto

text: Niin sanotut aallonmerkit eli "kareet" ovat veden liikkeiden pohjahiekkaan muovaamia aaltomaisia kuvioita, jotka voivat säilyä hiekan kivettyessäkin.


title: Aalto

text: Aallon osuessa jyrkkään rantaan tai kariin se heijastuu heijastuskulmassa takaisin merelle.


title: Aalto

text: Aallon refraktio tapahtuu veden madaltuessa rantaa lähestyttäessä. Rantaviiva on usein mutkainen ja refraktio saa aikaan ilmiön, jossa aallot tulevat rannan joka kohdassa kohtisuoraan rantaan. Aallon lähestyessä rantaa sen vauhti hidastuu. Takana tuleva aalto kulkee tällöin hitaamman ohi ja kääntyy rantaan suorassa kulmassa.


title: Aalto

text: Diffraktiota tapahtuu aallon kohdatessa esteitä, kuten saaria tai luotoja. Kitka saa aikaiseksi liikkeen, jossa aalto kiertää saaren ja aiheuttaa kovaa aallokkoa saaren vastakkaisella puolella. Näin saarien suojan puoleisilla rannoilla on usein yhtä paljon aallokkoa kuin tuulisella puolella.


title: Soolo

text: Soolo tarkoittaa yleisesti jonkin suorituksen tekemistä yksin. Erityisesti sillä voidaan tarkoittaa seuraavia asioita:


title: Ukrainan oranssi vallankumous

text: Oranssi vallankumous oli tapahtumasarja, jossa Ukrainan vuoden 2004 presidentinvaalien toinen kierros mitätöitiin. Uusintavaaleissa länsimielisten koalitio voitti. Itä-Ukrainan raskasteollisista ja venäjänkielisiltä alueilta tukensa saaneet kokivat vaalitappion. Oranssi-nimi muodostui länsimielisten ryhmien protesteissa käytetyistä tunnuksista.


title: Ukrainan oranssi vallankumous

text: Länsimielinen Oranssi koalitio pyrki voittamaan myös vuoden 2006 parlamenttivaalit, mutta ajautui pian erimielisyyksiin ja hajosi. Ukrainan presidentti ja hallitus pyrkivät edelleen Ukrainan NATO-jäsenyyden ja EU-jäsenyyden suuntaan, mikä katsottiin Ukrainan irrottautumiseksi Venäjän vaikutuspiiristä ja länteen liittymisenä. Ukrainan oranssin vallankumouksen kaltaisia tapahtumia olivat sitä edeltänyt Georgian samettivallankumous ja sitä seurannut Kirgisian tulppaanivallankumous.


title: Ukrainan oranssi vallankumous

text: Oppositioaatteita levittänyt journalisti Georgiy Gongadze murhattiin vuonna 2000. Sitkeät huhut väittivät presidentti Kutshman määränneen Gongadzen murhan. "Kasettiskandaaliksi" kutsuttuun murhaan liittyvän aineiston julkistus herätti laajempaa halua sosiaalisiin uudistuksiin. Kutshman hallitus menetti uskottavuuttaan myös tukijoidensa parissa. Jutshenkon poliittinen ohjelma herätti toisaalta kiinnostusta.


title: Ukrainan oranssi vallankumous

text: Venäjä oli huolissaan siitä, että länsi kannustaa ihmisoikeuksia korostamalla oppositioita demokratialiikkeisiin sekä tällä tavalla muuttaa Itsenäisten valtioiden yhteisön (IVY) jäsenmaiden luonnetta länsimieliseen suuntaan.


title: Ukrainan oranssi vallankumous

text: Joulukuussa 2005 Ukrainan ulkoasiainministeriö ilmoitti, että se kieltäytyy kutsumasta Itsenäisten valtioiden yhteisön vaalitarkkailijoita tarkkailemaan Ukrainan parlamenttivaaleja, mutta Ukrainan keskusvaalilautakunta kutsui 2006 myös IVY:n vaalitarkkailijoita.


title: Ukrainan oranssi vallankumous

text: Ukrainan ja Georgian vallankumoukset valtiollistettiin 2. joulukuuta 2005 perustamalla Demokraattisen valinnan yhteisö. Yhteisön tarkoituksena on edistää rauhanomaisia vallansiirtoja Ukrainan ja Georgian kokemuksen perusteella myös muissa neuvostotasavalloissa. Ukrainan ja Georgian ulkopoliittiseen linjaukseen kuuluu lisäksi GUUAM eli Georgian, Ukrainan, Uzbekistanin, Azerbaidžanin ja Moldovan talousyhteistyö.


title: Ukrainan oranssi vallankumous

text: Oranssin koalition pysyvyys ja kyky valtansa vakiinnuttamiseen näkyi Ukrainan parlamenttivaaleissa 26. maaliskuuta 2006. Niihin mennessä Julija Tymošenkon hallitus joutui eroamaan, ja sen jälkeen nimitetty hallitus sai epäluottamuslauseen Ukrainan ja Venäjän käymän maakaasuriidan johdosta, joka miltei kaksinkertaisti maakaasun hinnan Ukrainassa. 10. tammikuuta 2006 Ukrainan parlamentti antoi epäluottamuslauseen hallitukselle, joka jatkoi kuitenkin runsaat kaksi kuukautta toimitusministeristönä siksi, ettei presidentti Viktor Juštšenko pitänyt epäluottamuslausetta mahdollisena. 1. tammikuuta 2006 voimaan astunut parlamentaarisempi perustuslaki ei koskenut hänen mukaansa hänen vanhan perustuslain mukaan nimittämiään ministereitä, vaan ainoastaan lakitekstin mukaisesti Korkeimman radan nimittämäksi ehdottamia ministereitä, mikä mahdollistui maaliskuun 2006 parlamenttivaalien jälkeen. Asiasta oli erimielisyyttä, kuten perustuslakituomioistuimen joidenkin jäsenten nimityksestäkin.


title: Ukrainan oranssi vallankumous

text: Heti vaalien jälkeen Julija Tymošenkon ryhmittymän ja Meidän Ukrainamme -ryhmittymän välille syntyi maaliskuussa 2006 kiistaa ministeripaikkojen jaosta. Kolmantena hallituskoalitiossa oli Ukrainan sosialistinen puolue, jonka puheenjohtajaa ei aiottu valita Korkeimman radan puhemieheksi. Julija Tymošenko ilmoitti oranssin koalition kuolleen ja vaati presidentti Juštšenkolta uusia parlamenttivaaleja. Meidän Ukrainamme oli jo väläyttänyt mahdollisuutta sen ja Alueiden puolueen hallituskoalitioon.


title: Ukrainan oranssi vallankumous

text: Kun Ukrainan sosialistinen puolue joutui uusien vaalien kolmen prosentin äänikynnyksen riskin alaiseksi noin viiden prosentin kannatuksella, se vaihtoi Alueiden puolueen puolelle, jolloin muodostui uusi 238 kansanedustajan yksinkertainen enemmistö 450-paikkaiseen Ukrainan radaan.


title: Ukrainan oranssi vallankumous

text: Julija Tymošenko vaati uusia parlamenttivaaleja, kun taas "Meidän Ukrainamme" pohti mahdollisuutta liittyä kriisinvastaiseen koalitioon, jonka muodostivat nyt Alueiden puolue, Ukrainan kommunistinen puolue ja oranssista koalitiosta siirtynyt Ukrainan sosialistinen puolue.


title: Ukrainan oranssi vallankumous

text: Alueiden puolue tarjosi pääministeriehdokkaaksi yksinkertaisella enemmistöllään Viktor Janukovytšia, kun taas Ukrainan presidentillä Viktor Juštšenkolla oli uuden perustuslain mukaan oikeus nimittää vain ulkoasiainministeri ja puolustusministeri radan parlamenttiryhmiltä kysymättä.


title: Ukrainan oranssi vallankumous

text: Julija Tymošenko järjesti kesällä 2005 valtiollisen poliisin avulla pääministerinä rikostutkinnan, joka koski Ukrainan välitysyhtiön kautta Unkarista tekemiä maakaasuostoja. Tämän arveltiin kohdistuvan myös presidentti Viktor Juštšenkon lähipiiriin.


title: Ukrainan oranssi vallankumous

text:
Ukrainan oranssi vallankumous säikäytti Venäjää hallinneen Vladimir Putinin johtaman valtaeliitin. Se alkoi pelätä sitä, että Oranssin vallankumouksen kaltainen tapahtumasarja toistuisi Venäjällä, ja kaatasi nykyisen eliitin pois vallasta. Koska Venäjä katsoi läntisten valtojen tukevan "oranssia aatetta",
Venäjän johto alkoi nähdä lännen uhkana ja vihollisena.


title: Ruusuvallankumous

text: Georgian samettivallankumous (tai Tšekkoslovakian vuoden 1989 verettömän vallankumouksen tapaan Georgian ruusuvallankumous tai Ruusujen vallankumous) on tapahtumasarja, joka sai alkunsa Neuvostoliitosta itsenäistyneen Georgian toisen presidentin, Eduard Ševardnadzen kannattajien vaalipetosepäilyistä 2. marraskuuta 2003 järjestetyissä parlamenttivaaleissa. Epäilemäänsä vaalipetosta vastustavat mielenosoittajat kokoontuivat Tbilisiin ja Ševardnadze luopui 23. marraskuuta 2003 presidentin virasta.


title: Ruusuvallankumous

text: Neuvostoliiton ulkoministerinä toiminut Ševardnadze tuli presidentiksi ensimmäisen kerran Georgian sisällissodan tuloksena itsenäisyyspresidentti Zviad Gamsakhurdiaa vastustavan ja Venäjän tukeman opposition voitettua sodan.


title: Ruusuvallankumous

text: Monien muiden IVY-maiden tapaan Georgia pyrki ottamaan etäisyyttä Venäjästä ja lähentymään länttä. Ševardnadze lähestyi Yhdysvaltoja sallimalla Yhdysvaltain lähettää sotilasasiantuntijoita Georgiaan auttamaan georgialaisia kansainvälisen terrorin vastaisessa taistelussa. Samalla hän kuitenkin oli valmis myös neuvottelemaan Venäjän Gazpromin kanssa valtiollisen sekayhtiön perustamiseksi Venäjän maakaasutoimituksia varten Georgiaan.


title: Ruusuvallankumous

text: Georgian pohjoisosassa on kapinallinen ja Venäjään tukeutuva Abhasia, ja Venäjällä on edelleen tuhansien sotilaiden neuvostoajalta peräisin oleva sotilastukikohta Georgiassa, minkä Georgia on toivonut Venäjän lakkauttavan vuoteen 2008 mennessä. Venäjä ei ole kuitenkaan suostunut pyyntöön.


title: Ruusuvallankumous

text: Ševardnadzen tilalle presidentiksi parlamentin puhemiehen Nino Burdžanadzen toimittua presidentinvaaleihin saakka vt. presidenttinä, tuli lännessä opiskellut ja Yhdysvaltain tukema Mikheil Saakašvili, joka on luvannut lopettaa korruption ja pureutunut hallinnon neuvostoaikaisiin piirteisiin.


title: Ruusuvallankumous

text: Georgialaiset samettivallankumoukselliset konsultoivat Ukrainan oranssivallankumouksellista opiskelijaliikettä.


title: Adam Sandler

text: Adam Richard Sandler (s. 9. syyskuuta 1966 New York, New York) on yhdysvaltalainen näyttelijä, koomikko ja tuottaja.


title: Adam Sandler

text: Sandler syntyi amerikanjuutalaiseen perheeseen Brooklynin kaupunginosassa New Yorkissa ja varttui Manchesterissa New Hampshiressa. Sandler on suorittanut Bachelor of Fine Arts -tutkinnon New Yorkin yliopistossa vuonna 1991.


title: Adam Sandler

text: Vuonna 2003 Sandler avioitui malli Jackie Titonen kanssa, jonka oli tavannut elokuvan "Big Daddy" kuvauksissa. Heillä on kaksi tytärtä, Sadie Madison (s. 16. toukokuuta 2006) ja Sunny Madeline (s. 2. marraskuuta 2008).


title: Adam Sandler

text:
Sandler teki ensimmäisen esiintymisensä koomikkona 17-vuotiaana bostonilaisella komediaklubilla. Myöhemmin hän alkoi esiintyä klubeilla säännöllisesti. Sandlerin esiinnyttyä Los Angelesissa, koomikko Dennis Miller huomasi hänen kykynsä ja suositteli tätä "Saturday Night Liven" tekijöille. Sandlerista tuli yksi ohjelman käsikirjoittajista vuonna 1990 ja seuraavana vuonna hän alkoi itse esiintyä ohjelmassa vakituisesti. Ennen tätä hän oli esiintynyt televisiossa Smittyn roolissa tilannekomediasarjassa "Bill Cosby Show" ("The Cosby Show") ja ollut sketsinäyttelijä Music Television -kanavan tietokilpailuohjelmassa "Remote Control". Sandler jätti "Saturday Night Liven" vuonna 1995, viiden tuotantokauden jälkeen, kun hänen sopimuksensa irtisanottiin.
Sandler teki elokuvauransa ensimmäisen pääosaroolin jo vuonna 1989 elokuvassa "Going Overboard", mutta varsinainen läpimurto koitti vuonna 1995 elokuvan "Billy Madison" myötä. Paul Thomas Andersonin ohjaama ja Sandlerin tähdittämä ”epätavallinen romanttinen komedia” "Punch-Drunk Love – rakkauden värit" ("Punch-Drunk Love") sai vuoden 2002 Cannesin elokuvajuhlilla palkinnon parhaasta ohjauksesta (voitto jaettiin kahden ohjaajan kesken). Sandler itse sai roolistaan Barry Eganina Golden Globe -ehdokkuuden sarjassa paras miespääosa musikaali- tai komediaelokuvassa. Enimmäkseen slapstick-huumoria sisältävissä komedioissa esiintynyt Sandler on tehnyt joitakin vakavampia rooleja myös "Punch-Drunk Loven" jälkeen. Vuonna 2007 sai esimerkiksi ensi-iltansa draamaelokuva "Reign Over Me – ystävyyden voima" ("Reign Over Me"), joka kertoo syyskuun 11. päivän terrori-iskuissa perheensä menettäneestä miehestä.


title: Adam Sandler

text: Eniten lipputuloja on Sandlerin elokuvista kerännyt heinäkuuhun 2011 mennessä vuonna 2010 ilmestynyt "Oikeesti aikuiset" ("Grown Ups"), joka tuotti maailmanlaajuisesti yli 270 miljoonaa Yhdysvaltain dollaria. Yhteensä kolmetoista hänen elokuvaansa on tuottanut yli sata miljoonaa dollaria, ensimmäisenä vuoden 1998 "The Wedding Singer". Hänen elokuvansa ovat tuottaneet maailmanlaajuisesti yli kolme miljardia dollaria.


title: Adam Sandler

text: Sandler perusti Happy Madison Productions -tuotantoyhtiön Jack Giarraputon kanssa. Yhtiö on tuottanut monia hänen, mutta myös muiden tekijöiden elokuvia. Sen nimi on yhdistelmä kahden hänen elokuvansa, "Happy Gilmoren" ja "Billy Madisonin", nimistä.


title: Adam Sandler

text: Näyttelemisen ja klubiesiintymisten ohella Sandler on myös tehnyt useita komedia-albumeita, joista ensimmäinen, "They're All Gonna Laugh", ilmestyi vuonna 1993. Yhteensä hänen levyjään on myyty yli kuusi miljoonaa kappaletta.


title: Adam Sandler

text: Sandler sai vuonna 2011 tähden Hollywood Walk of Famelle.


title: Ilse Koch

text: Ilse Koch (o.s. Kohler, 22. syyskuuta 1906 – 1. syyskuuta 1967) oli Buchenwaldin ja myöhemmin Maidanekin keskitysleirin komentajan Karl Otto Kochin vaimo ja SS-Oberaufseherin.


title: Ilse Koch

text: Ilse Koch on tullut tunnetuksi muun muassa otettuaan muistoja teloitettujen vankien tatuoinneista. Hänen kerrotaan myös teettäneen vankien nahasta lampunvarjostimia – tarinalle ei ole olemassa varmoja todisteita, mutta hänen tiedetään käyttäneen ihmispäitä ruokapöydän koristeina. Hän sai lempinimen ”Buchenwaldin noita” ("Die Hexe von Buchenwald") sadistisesta julmuudestaan vankeja kohtaan. Hänellä oli partaterin varustettu ruoska, jota hän käytti valvomiinsa naisvankeihin.


title: Ilse Koch

text: Sodan jälkeen 1947 liittoutuneet tuomitsivat Kochin elinkautiseen vankeuteen, joka muutettiin myöhemmin nelivuotiseksi vankeudeksi todistusten epävarmuuden vuoksi. Yhdysvaltain miehitysalueen sotilaskuvernööri Lucius D. Clay totesi ettei ollut vakuuttavia todisteita siitä, että Koch olisi valinnut vankeja tuhottavaksi tatuointien vuoksi tai että Koch olisi pitänyt hallussaan ihmisihon palasia. Myös ihmisihosta väitetysti tehdyt lampunvarjostimet todettiin vuohennahasta valmistetuksi: "(Saksalainen journalisti) oli kirjoittanut, että (Kochilla) oli kotonaan ihmisennahasta valmistettuja lampunvarjostimia. Ja tämä esiteltiin oikeudessa, jossa absoluuttisesti todistettiin lampunvarjostinten olevan vuohennahkaa." Heti vapautumisen jälkeen hänet pidätettiin, ja saksalainen oikeus tuomitsi hänet uudelleen elinkautiseen Saksan kansalaisten surmaamisesta. Hän teki vuonna 1967 itsemurhan Aichachin vankilassa.


title: Slobodan Miloševićin syrjäyttäminen

text: Serbian veretön vallankumous liittyy Naton Kosovon ilmaoperaatioiden (so. Naton Kosovon sodan yhteydessä suorittamien Serbiaa vastaan kohdistuneiden pommitusten ja ohjusiskujen) jälkitilanteeseen, mikä 24. syyskuuta 2000 järjestettiin Serbian ja Montenegron käsittävän Jugoslavian liittopresidentin ja parlamentin valitsemiseksi.


title: Slobodan Miloševićin syrjäyttäminen

text: Vaalien jälkeen opposition vaalitarkkailijat ja Jugoslavian keskusvaalilautakunta olivat erimielisiä vaalituloksesta ja vaikka uudelleenlaskentaa harjoitettiin, oli opposition vaatimuksena edelleen se, että Slobodan Milošević luopuu presidentin tehtävästä, koska Vojislav Koštunica on saanut yli 50% äänistä. Vaatimusta tukeakseen oppositio aloitti joukkomielenosoitukset ja lakkoja.


title: Slobodan Miloševićin syrjäyttäminen

text: 5. lokakuuta 2000 Serbian pääkaupungissa Belgradissa järjestetyn mielenosoituksen yhteydessä mielenosoittajat valtasivat parlamenttitalon ja televisiokeskuksen poliisin ryhtymättä vastustamaan jyrkästi. Oppositio oli sopinut armeijan kanssa etukäteen, ettei se puutu tilanteeseen. Liittopresidentiksi valittiin lopulta Koštunica Miloševićin luovuttua.


title: Lontoon metro

text: Lontoon metro (; tunnetaan myös nimillä the Tube ja the Underground) on metrojärjestelmä, joka palvelee suurta osaa Suur-Lontoon alueesta ja joitakin osia Buckinghamshiren, Hertfordshiren ja Essexin alueista Englannissa Yhdistyneessä kuningaskunnassa.


title: Lontoon metro

text: Lontoon metro on maailman vanhin maanalainen rautatie. Sitä alettiin rakentaa vuonna 1860 ja ensimmäinen rata, Metropolitan Railway, otettiin käyttöön 10. tammikuuta 1863 välillä Paddington–Farringdon.


title: Lontoon metro

text: Ratoja rakennettiin aluksi maan päältä kaivamalla auki tieura, laittamalla sinne rata ja kattamalla se sitten.


title: Lontoon metro

text: Ensimmäinen syvälle maan alle rakennettu linja oli City & South London Railwayn rata välillä King William Street–Stockwell.. Työssä käytettiin halkaisijaltaan 4,3-metristä pyöreää suojaa, jonka sisällä työläiset kaivoivat Lontoon maaperää, joka koostuu lähinnä savesta. Suojaa siirrettiin eteenpäin kaivun edetessä. Tätä menetelmää edelleen kehiteltynä on käytetty lähes koko Lontoon metron rakentamisessa.


title: Lontoon metro

text: Kun rataa suunniteltiin, käyttövoimaksi ajateltiin muun muassa paineilmaa ja paineistettua höyryä.


title: Lontoon metro

text: Ensimmäiset junat olivat kuitenkin höyryveturin vetämiä. Höyryvetureita käytettiinkin maan alla vuoteen 1905 asti. Kattamattomilla sivuradoilla höyryvetureita käytettiin aina vuoteen 1961 asti.


title: Lontoon metro

text: Ensimmäiset sähköveturit tulivat käyttöön vuonna 1890 City & South London Railwayn myötä..


title: Lontoon metro

text: Metroverkoston pituus on noin 400 kilometriä. Se oli maailman pisin metroverkko lähes 150 vuotta, kunnes Shanghain metroverkosto ohitti sen noin vuonna 2010.


title: Lontoon metro

text: Lontoon metrossa on yksitoista linjaa ja 270 asemaa. Metrolla matkustetaan noin miljardi kertaa vuodessa.


title: Lontoon metro

text: Lontoon metrolinjoilla on nimi, ei numeroa, ja tunnusväri, jolla ne on aina merkitty metrokarttoihin. Lontoon metro on ensimmäinen, jonka reittikartta ei suinkaan ole yhteydessä asemien maanpäälliseen sijaintiin, vaan muistuttaa sähköpiirrosta. Kartassa kaikki linjat kulkevat vaaka- tai pystysuoraan tai 45 asteen kulmassa – todellisuudessa ne kiemurtelevat paljon enemmän. Tällaisen metrokartan keksi Harry Beck vuonna 1931.


title: Lontoon metro

text: Toisen maailmansodan aikana myös metro sai osansa Lontoon pommituksista. Muun muassa lokakuussa 1940 pommiosuma Balhamin metroasemaan surmasi 72 henkeä ja tammikuussa 1941 osuma Bankin metroasemaan tappoi 57 ja haavoitti 69 henkeä.


title: Lontoon metro

text: 3. maaliskuuta 1943 omien joukkojen harjoitusräjäytykset noin 400 metrin päässä saivat Bethnal Greenin metroasemalla aikaan paniikin, jossa kuoli 173 henkeä. Uhreista 62 oli lapsia.


title: Lontoon metro

text: 8. huhtikuuta 1953 Stratfordin metroaseman luona tapahtui junien peräänajo, jossa menehtyi 12 henkeä. Syynä oli kuljettajan virhe.


title: Lontoon metro

text: Moorgaten metro-onnettomuus oli tuhoisin rauhanajan onnettomuus Lontoon metrossa. Se tapahtui 28. helmikuuta 1975 ja siinä kuoli 43 ihmistä.


title: Lontoon metro

text: King’s Crossin metroaseman liukuportaissa syttyi 18. marraskuuta 1987 tulipalo, joka tappoi 31 ihmistä.


title: Lontoon metro

text: 7. ja 21. heinäkuuta terroristit iskivät Lontoon metroon. 7. heinäkuuta metrojunissa räjäytettiin kolme pommia 50 sekunnin sisällä, neljäs pommi räjähti linja-autossa. Iskussa kuoli kaikkiaan 56 ihmistä, mukaan lukien iskujen tekijät. Iskusta epäillään Al-Qaida-ryhmittymään kytköksissä olevia puolisotilaallisia islamistiryhmiä. 21. heinäkuuta metrossa räjähti jälleen neljä kertaa tasan kaksi viikkoa ensimmäisen pommi-iskun jälkeen. Tällä kertaa itse pommit eivät räjähtäneet, ainoastaan sytyttimet. Syytä ei vielä tiedetä, mutta räjähdysaineen epäillään olleen vanhentunutta. Iskussa loukkaantui yksi henkilö.


title: Lontoon metro

text: 22. heinäkuuta poliisi ampui Stockwellin metroasemalla brasilialaisen sähköasentajan, Jean Charles de Menezesin, jota epäiltiin itsemurhapommittajaksi. Myöhemmin selvisi, ettei hänellä ollut mitään yhteyksiä terroristi-iskujen kanssa.


title: Välikysymys

text: Välikysymyksellä tarkoitetaan parlamentaarisessa hallitusjärjestelmässä käytettyä menettelyä, jonka avulla selvitetään nauttiiko hallitus parlamentin luottamusta.


title: Välikysymys

text: Välikysymys on parlamentaarisessa järjestelmässä eräs tapa harjoittaa oppositiopolitiikkaa: kansanedustajilla on oikeus tehdä kysymyksiä hallituksen jäsenille. Kysymyksen on käsiteltävä niitä asioita, joista hallitus on vastuussa. Välikysymykseen saattaa yhtyä myös hallituspuolueiden kansanedustajia ja ministereitä.


title: Välikysymys

text: Suomessa välikysymyksestä on säädetty perustuslaissa (43 §). Välikysymyksen voi tehdä vähintään 20 kansanedustajaa, tyypillisesti oppositiopuolueiden edustajat. Valtioneuvoston on vastattava kysymykseen eduskunnan täysistunnossa 15 päivän kuluessa kysymyksen tiedoksisaamisesta. Jos hallitus ei pysty vastaamaan riittävän hyvin, välikysymys voi johtaa epäluottamuslauseeseen, jolloin hallitus kaatuu.


title: Välikysymys

text: Suomen tasavallan historiassa neljä hallitusta on joutunut eroamaan saatuaan välikysymyksestä aiheutuneen epäluottamuslauseen: Kallion II hallitus (1926), Sunilan I hallitus (1928), Sukselaisen I hallitus (1957) ja von Fieandtin hallitus (1958).


title: Välikysymys

text: Tätä ennen Suomen suuriruhtinaskunnan aikana eduskunnan 1907 perustamisen jälkeen ensimmäinen hallitus, joka on jounut eroamaan parlamentaarisen epäluottamuksen vuoksi oli nuorsuomalaisen Leo Mechelinin senaatti 1. elokuuta 1908.


title: Välikysymys

text: Välikysymyksen johdosta käydään tavallisesti laaja ja perusteellinen keskustelu valtioneuvoston ministereiden, heitä tavallisesti tukevien hallituspuolueiden kansanedustajien ja oppositiopuolueiden kansanedustajien välillä. Jos keskustelun aikana on ehdotettu epäluottamuslauseen antamista hallitukselle tai ministerille, toimitetaan eduskunnassa äänestys siitä, nauttiiko hallitus tai ministeri eduskunnan luottamusta. Jos äänestyksen tulos osoittaa, että eduskunta ei luota hallitukseen, hallituksen on erottava. Välikysymys voi johtaa myös siihen, että joku ministereistä joutuu eroamaan.


title: Kirgisian tulppaanivallankumous

text: Kirgisian tulppaanivallankumous on tapahtuma, missä mieltään osoittava Kirgisian oppositio pakotti Kirgisian presidentin Askar Akajevin eroamaan presidentin tehtävistä maaliskuussa 2005.


title: Kirgisian tulppaanivallankumous

text: 24. maaliskuuta 2005 oppositio valtasi presidentinpalatsin Kirgisian pääkaupungissa ja presidentti pakeni Venäjälle kuitenkin väittäen menneensä vierailulle Venäjälle ja olevansa edelleen presidentti. Kirgisian valtiosäännön mukaan presidentin on jätettävä eroanomuksensa parlamentille hyväksyttäväksi parlamentissa.


title: Kirgisian tulppaanivallankumous

text: 29. maaliskuuta 2005 Akajev totesi Moskovasta, että hän on laillinen presidentti ja että väliaikaisen hallituksen pääministerin hallinto on laiton.


title: Kirgisian tulppaanivallankumous

text: 4. huhtikuuta 2005 Akajev antoi eroanomuksensa Moskovaan häntä tapaamaan tulleelle kirgisialaisvaltuuskunnalle, minkä Kirgisian parlamentti hyväksyi 11. huhtikuuta 2005.


title: Silphium

text: Silphium, silfion, laser tai laserjuuri oli antiikin kreikkalaisten käyttämä mauste. Silphium oli erään kasvin juuri, jota käytettiin vihannesten kera, mutta erityisesti sillä maustettiin lihaa, ja käytettiin sitä viininkin maustamiseen.


title: Silphium

text: Silphiumia alettiin tuoda Kreikkaan vuonna 638 eaa. Afrikan pohjoisosasta. Maustetta viljelivät kyreneläiset, jotka toivat sitä kreikkalaisille ja myöhemmin roomalaisille. Roomalaiset arvostivat silphiumia myös suuresti. Se oli aikansa kalleimpia mausteita, jota ei kasvanut muualla, mutta sitten jostain syystä silphiumin tuonti tyrehtyi.


title: Silphium

text: Varmaa tietoa ei ole, miksi maustetta ei enää tuotu Roomaan ja miksi mausteen tuotanto loppui. On epäilty, että syynä saattoi olla jonkinlaiset poliittiset erimielisyydet. Koska mausteen vienti tyrehtyi, mausteen tuottajat ilmeisesti hävittivät mausteviljelmänsä, ja koko kasvi hävisi noin ensimmäisen vuosisadan puolivälissä. On arveltu että kasvi on sattaanut olla kahden eri kasvin hybridi joka lisääntyy vain suvuttomasti ja kuoli sukupuuttoon.


title: Silphium

text: Maun lisäksi silphiumia tarvittiin siksi, että sillä oletettiin olevan raskautta ehkäisevä vaikutus, ja siitä tuli lemmen vertauskuva. Silphiumin siemen on sydämenmuotoinen. Kasvi oli kuvattu paikallisissa kolikoissa.


title: Silphium

text: Myöhemmin roomalaiset yrittivät löytää kasvia uudestaan mutta tuloksetta. Kerrotaan, että etsinnöissä löydettiin yksi kasvi, joka lähetettiin keisari Nerolle. Hän oli siis tarinan mukaan viimeinen, joka on maistanut silphiumia. Lukuisten etsintöjen jälkeen roomalaiset löysivät mausteen, jolla he kykenivät välttävästi korvaamaan silphiumin. Mauste on hajupihka, jolla väitetään olevan hyvin valkosipulimainen/sipulimainen aromi.


title: Valko-Venäjän oppositio

text: Valko-Venäjän oppositio tarkoittaa yleensä niitä demokraattisia poliittisia ryhmiä Valko-Venäjällä, jotka vastustavat vuodesta 1994 saakka maata vahvoin valtaoikeuksin hallinneen presidentti Lukašenkan harjoittamaa politiikaa ja yleensä pyrkivät useiden muiden entisen Neuvostoliiton tasavaltojen tavoin poistamaan hallintoon jääneitä neuvostopiirteitä. Osa ryhmistä haluaa irrottaa valtiota Venäjän vaikutuspiiristä ja taistelee venäjän kielen suosimisesta vastaan tai pyrii laajempaan länsi-integraatioon NATO-jäsenyyden tai EU-jäsenyyden avulla.


title: Valko-Venäjän oppositio

text: Valko-Venäjällä opposition avainhahmojen koteihin tai työpaikoille on tehty kotietsintöjä, ja tietokoneita ja muita työkaluja on takavarikoitu. Opposition edustajiin voidaan kohdistetaa rikossyytteitä, jotka voivat olla tekaistujakin. Useita opposition edustajia on tällaisin perustein tuomittu vankeuteen. Näin menetellen edustajien vaalikelpoiden estämiseksi esimerkiksi seuraavissa presidentinvaaleissa on saatu perusteet. Osa opposition ehdokkaista on muuttanut ulkomaille esimerkiksi turvapaikan turvin. Tämä voi vähentää henkilön mahdollisuuksia osallistua poliittiseen keskusteluun tai vaalitaisteluun Valko-Venäjällä.


title: Valko-Venäjän oppositio

text: Viranomaiset voivat vangita opposition edustajia jopa kuukausiksi maan aiemman, valko-puna-valkoisen kansallislipun esillä pitämisestä. Myös oppositioon liitettyjä järjestöjä valvotaan ja niiden toimintaan puututaan. Niinpä myös oppositiopuolueen statuksen saanut Valko-Venäjän Työväenpuolue kiellettiin virallisesti vuonna 2004, mutta puolue on jatkanut toimintaansa myös toimintakiellon jälkeen.


title: Valko-Venäjän oppositio

text: Tunnettuja oppositiohahmoja ovat mm. monet Valko-Venäjän eri presidentinvaalien vastaehdokkaat sekä muut oppositiopuolueiden edustajat. Myös esimerkiksi useat ihmisoikeustaistelijat, vapaissa tiedotusvälineissä toimivat toimittajat ja kuvaajat, presidentin linjaa vastustavat ja kritisoivat taiteilijat (osaa heistä sensuroidaan tiedotusvälineissä), ja monet akateemista vapautta kaipaavat (yhtä virallista valtiollista totuutta vastustavat) henkilöt voidaan katsoa opposition edustajiksi, vaikkeivat ole varsinaisia oppositiopoliitikkoja.


title: Valko-Venäjän oppositio

text: Esimerkkejä oppositiohahmoista:


title: Valko-Venäjän oppositio

text: "Vapaa Valko-Venäjä" () -aloitteeseen liittyviä kansalaisjärjestöjä ovat:


title: Don Huonot

text: Don Huonot on vuosina 1989–2003 ja 2010 sekä vuodesta 2014 toiminut suomalainen rockyhtye. Yhtye julkaisi aktiiviuransa aikana seitsemän albumia. Kaupallinen läpimurtoalbumi oli "Hyvää yötä ja huomenta" (1997), josta tuli myös yhtyeen menestynein, platinamyyntiin yltänyt albumi.


title: Don Huonot

text: Yhtyeen perustivat helsinkiläiset koulutoverit Kalle Ahola ja Jussi Chydenius alun perin nimellä George Nirvana Klubi. Nimen vaihduttua Don Huonoiksi bassoon tuli Mikko Mäkelä. Vuotta myöhemmin basistiksi vakiintui Jukka Puurula.


title: Don Huonot

text: Ensimmäisellä "Silmänkääntötemppu"-albumilla toimi kitaristina Joonas Pirttilä. Toisen levyn kynnyksellä, "Hyrrä"-singlen äänitysten jälkeen Pirttilän tilalle tuli Kie von Hertzen. Yhtyeen toinen perustajajäsen, Jussi Chydenius, lähti yhtyeestä vuonna 2001 kesken "Don Huonot" -albumin esituotantosessioiden. Viimeiset vuodet rumpalina toimi aiemmin muun muassa Ultra Brasta tunnettu Antti Lehtinen. Vuodesta 1998 alkaen yhtyeen keikkakokoonpanossa vaikutti jo aiemmin äänitteillä vieraillut kitaristi Jarmo Saari.


title: Don Huonot

text: Kalle Aholan värikkäitä sanoituksia pidettiin alkuaikoina jopa vaikeina, minkä takia suursuosiota ei tullut kuin vasta "Hyvää yötä ja huomenta" -albumin myötä, jossa sanoitukset olivat aiempaa yksinkertaisempia.


title: Don Huonot

text: Mieleenpainuvien tekstien ja sävellyksien lisäksi yhtye laajensi suomirockin palettia myös soinnin ja visuaalisen ilmaisun alueilla. Albumien sointia hiottiin usein pitkäksi venyneissä studiosessioissa. Uutta teknologiaa hyödynnettiin myös konserteissa. Visuaalisuudessaan yhtye koki huippunsa musiikkivideoillaan, jotka olivat näyttävyydessään edelläkävijöitä Suomessa. Yhtyeen useimpien videoesitysten takana vaikutti yhtyeen kitaristi Kie von Hertzen.


title: Don Huonot

text: Yhtyeen soinnille oli tunnusomaista taustalaulun runsas käyttö. Tämä juonsi juurensa jäsenien taustoista kamarikuorolaulajina. Proge- ja hard rock -vaikutteet lisääntyivät yhtyeen ilmaisussa entisestään Kie von Hertzenin liittymisen jälkeen. Ensimmäisien vuosien tyylilajien yhdistelemisestä yhtye siirtyi myöhempinä vuosinaan yhtenäisempään ja pelkistetympään ilmaisuun.


title: Don Huonot

text: Yhtyeen ilmaisu konserteissa hioutui huippuunsa varsinkin Jarmo Saaren vahvistamissa loppukauden konserteissa. Yhtye päätti uransa vuonna 2003, keväällä julkaistun "Paha Kesä" -jäähyväis-EP:n ja usean festivaaliesiintymisen jälkeen kolmeen loppuunmyytyyn konserttiin Helsingissä Tavastia-klubilla. Yhtye on kuitenkin soittanut reunion-konsertteja hajoamisen jälkeen.


title: Don Huonot

text: George Nirvana Klubi äänitti ensimmäisen demonauhansa (Huoltamokasetille / ÄO / Säpinää Saalemissa / Puhelu Turvonneille) vuoden koossa olleena loppukesällä 1989 ja muutti nimensä Don Huonoiksi. Kitaristi Tuomo Aitta vaihtui samalla Joonas Pirttilään. Yhtye esiintyi uudella kokoonpanolla ensimmäistä kertaa 13.10. Lepakossa taidelukioiden juhlissa. Don Huonojen demo herätti jonkin verran huomiota: esimerkiksi Radio Cityn Kimmo Helistö kehui sitä Kaikuja kellareista -ohjelmassaan, ja syksyllä Don Huonot konsertoi useasti pääkaupunkiseudulla.


title: Don Huonot

text: Alkuvuodesta 1990 valmistui toinen demo (Aavaa preeriaa / 403 / Onko trubaduuri kuollut? / Rauhanpiippu), ja samalla Don Huonot alkoi suunnitella omakustannesinglen tekoa kummatkin demot nauhoittaneen Mikko Karmilan johdolla. Single "Aavaa preeriaa / Onko trubaduuri kuollut?" äänitettiin loppukeväästä, ja singlen kansisessioihin saapumatta jääneen basisti Mikko Mäkelän tilalle otettiin Jussi Chydeniuksen luokkatoveri Jukka Puurula. Albumimaisesti aukeavat singlen kannet suunnitteli Petteri Vilkki, jonka kanssa Don Huonot teki yhteistyötä koko yhtyeen uran ajan. Juhannuksena Don Huonot sijoittui kolmanneksi bändikilpailussa Kalajoella. Syksyllä Don Huonot palkattiin soittamaan MTV3:n perhesarjassa "Ruusun aika", ja yhtye sai rahaa äänittää kolmannen demonsa (Pieniä sieviä sieniä / Manaajagerin kuolema / D on huono t), jota käytettiin sarjassa. Samoihin aikoihin Don Huonojen manageri Misse Malkov tuotti yhtyeelle videon omakustannesinglestä. Video kuvattiin Moskovassa, jossa yhtye esiintyi televisioidussa kansainvälisessä yhtyekilpailussa. Syyskuussa Don Huonot piti Helsingin Natsalla singlenjulkaisukonsertin, jonne yhtye houkutteli väkeä levy-yhtiöistä ja ohjelmatoimistoista. Don Huonot solmi sopimuksen Pekka Aarnion johtaman Pyramid-levymerkin kanssa ja yhtye sai myös ohjelmamyyjän. Loppuvuoden 1990 sessiossa syntyi Don Huonojen ensimmäinen Pyramid-single "Pieniä sieviä sieniä".


title: Don Huonot

text: Tammikuussa 1991 julkaistu "Pieniä sieviä sieniä" sai huomiota radiossa sekä musiikkilehdistössä, ja yhtyeen 7" vinyylilevy nousi silloisen Helsingin singlelistan kärkeen. "Pieniä sieviä sieniä" -video esitettiin Levyraadissa, jonka se voittikin, kuten tekivät vuosien varrella kuusi muutakin Don Huonojen kappaletta. Heinäkuussa Don Huonot äänitti ensialbuminsa "Silmänkääntötempun". Albumin toinen single "Manimania" nousi valtakunnalliselle singlelistalle ja 13. lokakuuta julkaistu pitkäsoitto albumilistalle. Yhtye esiintyi muun muassa YLE:n radioimassa Härmärock-konsertissa joulukuussa. Vuoden päättäneissä eri viestinten vuosiäänestyksissä Don Huonot pärjäsi hyvin "Vuoden tulokas" -sarjoissa.


title: Don Huonot

text: Tammikuussa 1992 Don Huonot teki pienen kiertueen. Yliopistokaupunkien klubeissa yleisö oli vastaanottavaista, mutta esimerkiksi Pohjanmaalla Ylivieskassa nuorten pitkätukkien orkesteri keräsi lähinnä vihaisia katseita. Keväällä Don Huonot nauhoitti seuraavan singlen "Hyrrän". Tuottajaksi yhtye pyysi Mats Huldénia. Toukokuussa julkaistusta singlestä tuli Don Huonojen ensimmäinen radiohitti. Joonas sai opiskelupaikan Tampereelta ja tiet yhtyeen kanssa erosivat. Kesän esiintymisiin yhtye pyysi kitaristi Kie von Hertzeniä, josta tuli myöhemmin pysyvä jäsen. Toisen albumin äänitykset alkoivat syksyllä, ja ennen vuodenvaihdetta yhtye julkaisi singlen "Kapteeni koulukammo / Kaunis painajainen". Single nousi myyntilistoille ja jälkimmäinen kappaleista sai radiosoittoa.


title: Don Huonot

text: Vuoden 1993 helmikuussa julkaistiin "Kameleontti" ja yhtye pääsi kiertueelle heti albumin ilmestyttyä. Kesällä Don Huonot esiintyi muun muassa Ruisrockin sivulavalla. Kahdesta albumilta ylijääneestä kappaleesta ja kolmesta remix-versiosta yhtye kokosi "Mutanttikameleontti"-EP:n. Kalle Ahola näytteli syksyllä kuvatussa Raimo O. Niemen elokuvassa "Kissan kuolema". Yhtye aloitti samaan aikaan seuraavan albumin nauhoitukset.


title: Don Huonot

text: Keväällä 1994 Don Huonot julkaisi singlen "Kauas pois". Albumilla julkaistiin kaikki valmiiksi saadut 13 kappaletta. "Verta, pornoa ja propagandaa" julkaistiin kesäkuussa. Nimikappaleen lisäksi myös Costi Snellmannin kanssa duettona laulettuun "Kissaihmiset"-kappaleeseen kuvattiin video. Kappaleesta tuli yhtyeen siihen asti isoin hitti. Syksyllä yhtye teki ensimmäisen laajan kiertueensa.


title: Don Huonot

text: Vuoden 1995 maaliskuussa yhtye teki akustisen kiertueen, joka nimettiin uuden "Aurinkotanssi"–singlen mukaan. Kesäkuussa Don Huonot julkaisi "Avaruuden lehmipaimen" –singlen. Kumpikaan näistä singleistä ei päätynyt kesän esiintymisten välissä nauhoitetulle "Kaksoisolento"–albumille. Syksyllä julkaistulta neljänneltä levyltä ilmestyi "Seireeni / Sininen yö" –single. Kumpikin kappale sai runsaasti radiosoittoa. "Seireenille" tehtiin myös video, jonka ideointiin yhtye pääsi ensimmäistä kertaa itsekin kunnolla vaikuttamaan. Video ja koko "Kaksoisolento"-kiertue tehtiin Jussi Chydeniuksen suunnitteleman mustavalkoisen logon innoittamissa lavasteissa. Don Huonojen maine liveyhtyeenä oli kasvanut, ja kiertue keräsi varsin paljon yleisöä. Rocklehtien vuosiäänestyksissä yhtye oli korkealla ja eräässä rocklehdessä "Seireeni" valittiin vuoden kappaleeksi.


title: Don Huonot

text: Huhtikuussa 1996 Don Huonot teki yhteiskiertueen Suburban Tribe –yhtyeen kanssa ja julkaisi "Sirkuksessa"–EP:n, jonka nimikkokappaleeseen Kie von Hertzen teki videon. Kahdella muulla EP:n raidalla yhtyeet coveroivat toisiaan. Kesällä Don Huonot esiintyi jälleen festivaaleilla, muun muassa ELMU:n kansanjuhlassa Kaivopuistossa. Yhtyeen levytyssopimus Pyramid–levymerkin kanssa loppui. Lokakuussa julkaistiin kokoelma "Nämä päivät, nämä yöt". Kie von Hertzen ohjasi "Kauas pois" –kappaleelle videon ja singlenä julkaistiin Suburban Tribe –cover "Öinen salaisuus". Valokuvaaja Jouko Lehtola kuvasi ensi kertaa yhtyeen kanssa.


title: Don Huonot

text: Seuraavan levyn tuottajaksi valittiin Jussi Chydeniuksen veli Kalle Chydenius. Huhtikuussa Don Huonot allekirjoitti levytyssopimuksen BMG Finlandin kanssa. Suurimpana puolestapuhujana yhtyeen epäröivälle uudelle tuotantopäällikölle Asko Kalloselle toimi Katja Ståhl. Yhtye itse pelkäsi hajoamista, jos levymyynti ei kasvaisi. Yhtye äänitti albumia kesällä esiintymisten välissä. Heinäkuussa BMG julkaisi uudella Terrier-levymerkillään singlen "Riidankylväjä". "Hyvää yötä ja huomenta" –albumi julkaistiin 12. syyskuuta. Edellisenä päivänä Don Huonot oli soittanut MTV3:n musiikkiohjelma Jyrkin suorassa tunnin pituisessa lähetyksessä uusia ja vanhoja kappaleita. Yhtye lähti tiiviille kiertueelle ja teki 30 esiintymistä 40 päivässä. Konsertit olivat lähes kaikkialla loppuunmyytyjä, ja uusi levy pysyi listaykkösenä seitsemän viikkoa peräkkäin. Seuraavina singleinä julkaistiin "Hyvää yötä ja huomenta" ja "Viiden tähden sekopää".


title: Don Huonot

text: Alkuvuodesta 1998 Don Huonot sai Emma-palkintoja ja lähti Piikkilankaa–kiertueelle, jossa se esiintyi sekä akustisesti että sähköisesti. "Piikkilankaa"–EP sisälsi remiksauksia sekä venäjänkielisen ja Kari Tapion laulaman version nimikappaleesta. Kesällä yhtye esiintyi innostuneelle yleisölle muun muassa Ilosaarirockissa ja Ruisrockissa. Korson Ankkarockissa Don Huonot soitti arviolta 50 000 ihmiselle.


title: Don Huonot

text: Vuoden 1999 alussa yhtye esiintyi Yle TV1:n "Top 40" -ohjelman viisivuotislähetyksessä. "Tule sellaisena kuin olet", jonka videolla Don Huonot esiintyi drag queeneina, oli tulevan albumin ensimmäinen single. Yhtye teki kiertueen ja julkaisi singlet "Kannibaali" ja "Tuulee" sekä jälkimmäisestä videon. Elokuussa Don Huonot matkasi Jäämeren rannalle Norjaan kuvaamaan neljännelle singlelle "Suojelusenkeli" videota, jonka ohjasivat Kie von Hertzen ja Pasi Pauni. Syyskuussa kahdessa Juhlaviikkojen telttakonsertissa vierailevine soittajineen juhlittiin Don Huonojen kymmenvuotista uraa. Syksyn kiertueelle Don Huonot pyysi mukaan Apulanta–yhtyettä ja kiertue sai nimekseen Torremolinos 2000. Samannimiselle EP:lle yhtyeet levyttivät neljä yhteistä kappaletta, joista "Pääkallokiitäjä" ja "Vapaata pudotusta" saivat radiosoittoa.


title: Don Huonot

text: Vuoden 2000 syyskuussa Don Huonot suunnitteli tekevänsä vielä yhden albumin. Yhtye äänitti keväällä singlen "Berliini". Kesällä Don Huonot esiintyi Nosturilla ja Vaasan Rantarockissa. Riku Mattilaa pyydettiin tuottajaksi uudelle albumille. Hän oli mukana esituotantovaiheessa, mutta luopui kun Jussi Chydenius ilmoitti lähtevänsä yhtyeestä. Muut jäsenet kysyivät Antti Lehtistä mukaan yhtyeeseen ja päättivät lähteä jo varattuun studioon ilman tuottajaa.


title: Don Huonot

text: Talvella 2002 ensimmäisten miksausten valmistuttua Don Huonot kutsui Hiili Hiilesmaan mukaan äänityssessioihin ja hänen johdollaan aloitti nauhoitukset alusta. Vaikka kappaleiden rakenteet, tempot ja sovitukset menivät uusiksi, valtaosaa lauluraidoista pystyttiin käyttämään uusissakin versioissa. Kesäkuussa Don Huonot julkaisi singlen "Sydänpuu" ja aloitti festivaaliesiintymiset. "Merirosvoradio" julkaistiin toisena singlenä. Ennen albumin julkaisua yhtye kuvasi videon "Pyhimykseen" punavuorelaisella takapihalla. Albumin kahden kiertueen jälkeen "Lentohiekkaa" -kappaleeseen tehtiin myös meriaiheinen video, josta löytyy viittauksia yhtyeen tulevaan sovittuun lopettamiseen. Syyskuussa julkaistu albumi "Don Huonot" meni listaykköseksi.


title: Don Huonot

text: Don Huonot nauhoitti keväällä 2002 EP:n "Paha kesä", josta radiosoittoa sai kappale "Viimeinen kesä", ja esiintyi kesällä festivaaleilla. Kesän lopussa Don Huonot ilmoitti yhtyeen lopettavan toimintansa syksyn Tavastian keikkoihin. Usein yhtyeen keikoilla vieraillut kitaristi Jarmo Saari pyydettiin mukaan.


title: Don Huonot

text: Vuonna 2008 SonyBMG julkaisi kokoelma-albumin "D On Huono T", joka sisältää jäähyväiskeikalta äänitettyjä kappaleita.


title: Don Huonot

text: Yhtye teki paluun konserttilavoille kesällä 2010 esiintymällä Ruisrockissa, Ankkarockissa ja Tavastialla. Yhtye soitti pitkäaikaisimmassa, vuosina 1992-2001 toimineessa kokoonpanossaan. Lisäksi konserteissa soitti Jarmo Saari, joka oli myös ennen yhtyeen hajoamista vierailijana Don Huonojen keikkakokoonpanossa sekä levyillä. Keväällä 2010 yhtye julkaisi "Luurangot laatikossa" -boksin, johon sisältyy remasteroituja albumeja ja DVD-materiaalia yhtyeen viimeisiltä keikoilta, Tavastialta vuodelta 2003.


title: Don Huonot

text: Ahola on myös todennut uudesta kokoelmalevystä, jolle tulee kappaleita albumeilta "Hyvää yötä ja huomenta", "Tähti" ja "Don Huonot":


title: Don Huonot

text: Don Huonot soitti myös vuonna 2014 Ylen musiikkiohjelmassa "We Want More". Keväällä 2015 yhtye teki 25-vuotisjuhlakiertueen.


title: Don Huonot

text: Vuonna 2019 yhtye julkaisee uuden singlen ja soittaa festivaalikeikkoja.


title: Jouko Kajanoja

text: Jouko Kajanoja (s. 23. joulukuuta 1942 Tammela) on suomalainen poliitikko ja tutkija. Koulutukseltaan hän on valtiotieteiden tohtori ja ekonomi. Kajanoja on toiminut muun muassa työvoimaministerinä, Suomen kommunistisen puolueen puheenjohtajana (1982–1984) ja Kansaneläkelaitoksen yhteiskuntatutkimuksen päällikkönä (2003–2008). Hän kuului Helsingin kaupunginvaltuustoon vuosina 1985–1992. Vuodesta 2000 hän on toiminut sosiaalipolitiikan dosenttina Helsingin yliopistossa.


title: Jouko Kajanoja

text: Jouko Kajanojan isä oli maataloustieteilijä ja professori Paavo Kajanoja. Jouko Kajanoja kirjoitti ylioppilaaksi Tehtaanpuiston yhteiskoulusta Helsingistä vuonna 1961 ja suoritti sen jälkeen Reserviupseerikoulun Haminassa. Sotilasarvoltaan hän on reservin vänrikki. Koti oli porvarillinen, mutta yliopistovuosina Helsingissä Jouko Kajanojasta tuli vakaumuksellinen marxilainen. Helsingin kaupungin suunnitteluvirastossa vuodesta 1966 työskennellyt Kajanoja liittyi vuonna 1968 Suomen kansan demokraattiseen liittoon (SKDL) ja kolme vuotta myöhemmin Suomen kommunistiseen puolueeseen (SKP). Kunnallisvaaleissa 1972 Kajanoja sai 250 ääntä SKDL:n listalla. SKP:n 17. edustajakokouksessa 1975 hän nousi puolueen keskuskomiteaan saarislaisen enemmistön edustajana.


title: Jouko Kajanoja

text: Suunnitteluviraston jälkeen Kajanojan työskenteli 1970-luvulla sisäministeriössä ja valtioneuvoston kansliassa väestö- ja työvoimapolitiikan parissa. Vuonna 1976 hän siirtyi SKDL:n kiintiöpaikalle Kehitysaluerahaston varatoimitusjohtajaksi Taisto Heikkilän tilalle. Kajanoja teki 1970-luvun loppupuolella läheistä yhteistyötä SKP:n pääsihteerinä ja työvoimaministerinä toimineen Arvo Aallon kanssa. Kajanoja piti kuitenkin yhteyksiä myös SKP:n vähemmistöön, jonka edustajien kanssa hän oli yhdessä mukana Vamokap-tutkimushankkeessa. Kajanoja oli yksi puolueensa keskeisimmistä talousasiantuntijoista. Kun Aalto jätti tehtävänsä työministeriössä, nostettiin Kajanoja hänen tilalleen työvoimaministeriksi Mauno Koiviston II hallitukseen. Kajanoja oli presidentin valitsijamiehenä vuoden 1982 vaalissa.